4.  การประกอบธุรกิจ

    1.  ลักษณะผลิตภัณฑ์และบริการ

ภายหลังจากการเข้าซื้อและรับโอนกิจการทั้งหมดของเมกัส และ/หรือ NTS บริษัทฯ
ไม่มีนโยบายที่จะเปลี่ยนแปลงลักษณะการประกอบธุรกิจของบริษัทฯ หรือของ Business
Applications Co., Ltd. (BAC), Motif และ SSG แต่อย่างใด
แต่จะรวมเอาจุดแข็งในการประกอบธุรกิจที่แต่ละบริษัทมีมาสร้างเสริมกันให้แข็งแกร่งมั่นคงและเปี่ยมศักยภาพยิ่งข้นในฐานะกลุ่มบริษัทเอ็มเอฟอีซี
หรือ เอ็มเฟ็คกรุ๊ป (MFEC GROUP) ซึ่งธุรกิจของกลุ่มบริษัทฯ
ภายหลังการรวมกิจการยังคงแบ่งออกเป็น 3 กลุ่มหลักๆ ได้แก่ (1)
ธุรกิจบริการให้คำปรึกษาและพัฒนางานด้านเทคโนโลยีสารสนเทศ (Consulting and IT
Professional Services) (2) ธุรกิจพัฒนาและวางระบบ (System Integration) และ
(3) ธุรกิจบริการด้านการบำรุงรักษา (Maintenance Service) โดยมีรายละเอียดดังนี้

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (Consulting and IT
    Professional Services)

กลุ่มบริษัทประกอบธุรกิจให้คำปรึกษาและพัฒนางานด้านเทคโนโลยีสารสนเทศแบบครบวงจร
เพื่อวิเคราะห์ และออกแบบระบบที่สอดคล้อง
และตอบสนองความต้องการจำเพาะในการใช้งานของลูกค้า เช่น
การนำเทคโนโลยีสารสนเทศมาประยุกต์ใช้ในด้านการปรับปรุงกระบวนการการทำงานและการให้บริการทั้งภายในและภายนอกองค์กร
การพาณิชย์อิเล็กทรอนิกส์
หรือการเก็บรวบรวมข้อมูลทางธุรกิจเพื่อนำมาประมวลผลประกอบการตัดสินใจทางธุรกิจ
เพื่อช่วยให้ลูกค้าสามารถสร้างข้อได้เปรียบในการแข่งขัน
สอดคล้องกับการเปลี่ยนแปลงที่รวดเร็วของปัจจัยที่ส่งผลกระทบต่อธุรกิจได้
โดยกลุ่มบริษัทจะทำงานอย่างใกล้ชิดกับลูกค้าเพื่อศึกษาถึงลักษณะการประกอบการ กลยุทธ์ทางธุรกิจ
ความต้องการในการใช้งาน อุปกรณ์หรือระบบคอมพิวเตอร์และเครือข่ายที่ลูกค้ามีอยู่
วิเคราะห์และนำเสนอรายงานสรุปคำแนะนำ
ขั้นตอนหรือแผนการดำเนินงานโดยละเอียดและดำเนินการพัฒนาระบบเพื่อให้สามารถบรรลุวัตถุประสงค์ของลูกค้า

กลุ่มบริษัทได้แบ่งสายงานบริการให้คำปรึกษาและพัฒนางานออกเป็น 14 กลุ่ม
ตามลักษณะของเทคโนโลยีที่ให้บริการ (Technology Practice) ดังนี้

1.  บริการจัดระเบียบและทำความสะอาดข้อมูล (Data Cleansing System/Service):

เป็นการรวบรวมนำข้อมูลหลากหลายจากฐานข้อมูลหลายประเภท
ตรวจสอบความผิดพลาดและจัดรูปแบบข้อมูล (Detection/Matching)
ทำการแก้ไขข้อมูลสำคัญเหล่านั้นให้ถูกต้องตามมาตรฐาน (Cleansing /Standardization)
เพื่อยกระดับข้อมูลให้มีคุณภาพสูงสุด
โดยใช้เครื่องมือเทคโนโลยีที่พัฒนาให้สอดคล้องกับเทคนิคในการทำความสะอาดข้อมูลมาตรฐานสากล
และยังสามารถตรวจสอบอักขระภาษาไทยได้อย่างถูกต้อง
สามารถให้บริการการทำความสะอาดข้อมูลแบบอัตโนมัติจากฐานข้อมูลภายในองค์กร
สนับสนุนการทำงานทั้งภาษาไทยและภาษาอังกฤษ
ผลลัพธ์ที่ได้สามารถก่อให้เกิดข้อมูลที่มีคุณภาพและเชื่อถือได้มากขึ้น
สามารถนำไปต่อยอดในการจัดทำระบบคลังข้อมูลอัจฉริยะ
และระบบการรายงานแลวิเคราะห์ผลการดำเนินงานของธุรกิจได้รวดเร็วแม่นยำถูกต้องอย่างมีประสิทธิภาพ

2.  ไอพีโฟนแอพพลิเคชั่น (IP Phone Application):

เป็นแอพพลิเคชันที่พัฒนาขึ้นเพื่อใช้ติดต่อสื่อสารระหว่างเว็บเซิร์ฟเวอร์และเครื่องโทรศัพท์ไอพีโฟน
สำหรับสืบค้นข้อมูลและเนื้อหาต่างๆ
ให้ปรากฏบนหน้าจอของโทรศัพท์ไอพีเสมือนเป็นเครื่องพีซีเครื่องหนึ่ง
โดยใช้โครงข่ายข้อมูลอัจฉริยะและอินเทอร์เน็ตโพรโตคอล หรือไอพี
ในการรองรับการสื่อสารด้านข้อมูลทั้งภาพและเสียง รวมถึงสัญญาณโทรศัพท์ที่มีอยู่เดิม
นอกจากนี้รูปแบบการใช้งานโทรศัพท์ไอพีสามารถถูกปรับแต่งให้ใช้งานได้หลากหลายรูปแบบ
และรองรับการทำงานของแอพพลิเคชั่นต่างๆ ทั้งบริการสำหรับเชื่อมต่อข้อมูลทางการเงิน
และข่าวสารทางธุรกิจโดยนำมาแสดงผลบนหน้าจอเครื่องโทรศัพท์ไอพีโฟนในรูปแบบที่เข้าใจง่าย
ช่วยประหยัดเวลาในการรับรู้ข่าวสารข้อมูล
รวมทั้งบริการที่ทำให้การทำงานในออฟฟิศคล่องตัวมากขึ้น
นอกจากนี้ยังมีแอพพลิเคชั่นที่ออกแบบมาเฉพาะสำหรับแต่ละธุรกิจ เช่น ธุรกิจโรงพยาบาล
ธุรกิจโรงแรม และธุรกิจการศึกษา เป็นต้น
บริการบนเครื่องโทรศัพท์ไอพีโฟนสามารถพัฒนาต่อยอดเพิ่มได้ตามความต้องการและความจำเป็นในการติดต่อสื่อสารระหว่างองค์กรเพื่อเพิ่มประสิทธิภาพในการปฏิบัติงานและการติดต่อสื่อสารอย่างอิสระในโลกยุคไซเบอร์

3.  โมบายแพลทฟอร์มโซลูชั่น (Mobile Platform Solution)

เป็นแอพพลิเคชั่นที่ให้บริการผ่านเครือข่ายโทรศัพท์เคลื่อนที่
โดยแอพพลิเคชั่นที่ให้บริการนั้นจะมีทั้งแอพพลิเคชั่นที่แต่เดิมสามารถให้บริการผ่านระบบอินเตอร์เน็ตบนคอมพิวเตอร์ส่วนบุคคล
เช่น การให้บริการการทำธุรกรรมทางการเงินของธนาคาร การตรวจสอบตารางภาพยนตร์
การจองบัตรชมภาพยนตร์ การตรวจสอบตารางสายการบิน การส่งผ่านข้อมูลข่าวสาร
การตรวจสอบสภาพการจราจร
และแอพพลิเคชั่นที่ต้องอาศัยขีดความสามารถของโทรศัพท์เคลื่อนที่เอง เช่น Location Based
Service
ที่ใช้ความสามารถของโทรศัพท์เคลื่อนที่ในปัจจุบันโทรศัพท์เคลื่อนที่มีความสามารถใกล้เคียงคอมพิวเตอร์มากขึ้นเรื่อยๆ
รวมทั้งความสามารถในการเชื่อมต่ออินเทอร์เน็ตที่สามารถทำได้อย่างง่ายดายและมีความเร็วสูง
โทรศัพท์เคลื่อนที่จึงนับเป็นช่องทางใหม่ที่สามารถให้บริการการใช้บริการต่างๆ
ที่สามารถอำนวยความสะดวกสบายแก่ลูกค้า
และเป็นช่องทางที่มีแนวโน้มที่จะได้รับการตอบรับและความนิยมมากขึ้นเรื่อยๆ
ประกอบกับความสามารถในการรักษาความปลอดภัยที่ได้รับการความไว้วางใจว่ามีความปลอดภัยสูงและการรองรับการให้บริการบน
Platform ที่หลากหลาย เช่น แอพพลิเคชั่นบน SIM ด้วย SIM Application Toolkit
Standard, แอพพลิเคชั่นบนเทคโนโลยี WAP, แอพพลิเคชั่นบน Windows Mobile, iPhone,
Blackberry และ Smart Phone อื่นๆ

4.  เว็บแอ็พพลิเคชั่น (Web Application)

การบริการออกแบบและพัฒนาโปรแกรมประยุกต์เพื่อการใช้ประโยชน์ในเชิงพาณิชย์อิเล็กทรอนิกส์
(E-Commerce) รวมถึงการใช้งานสนับสนุนระบบงานภายในขององค์กรต่างๆ
ผ่านระบบเครือข่ายคอมพิวเตอร์ภายในขององค์กร (Intranet) และอินเทอร์เน็ต
ทั้งระหว่างธุรกิจกับธุรกิจ (Business to Business, B2B) และระหว่างธุรกิจกับลูกค้า
(Business to Customer, B2C) รวมทั้งการใช้พาณิชย์อิเล็กทรอนิกส์ในภาครัฐ
เพื่อให้บริการประชาชน และประสานงานระหว่างหน่วยงาน   เช่น  การขอใบเสนอราคา 
การสั่งซื้อสินค้า   หรือการชำระค่าบริการผ่านทางเครือข่ายอินเทอร์เน็ต การใช้บริการ
และการชำระค่าธรรมเนียมกับภาครัฐ เป็นต้น

5.  ระบบช่วยบริหารจัดการระบบคอมพิวเตอร์และเครือข่ายสารสนเทศ (Service Level
    Management and Business Service Management)

เป็นการจัดหาและบริการพัฒนาระบบเพื่อช่วยในการตรวจสอบ    บริหารจัดการระบบคอมพิวเตอร์
และเครือข่ายสารสนเทศของลูกค้าให้มีเสถียรภาพ  
โดยระบบดังกล่าวจะช่วยตรวจสอบและแจ้งเตือนถึงปัญหาที่อาจเกิดขึ้นหรือเมื่อเกิดข้อผิดพลาดในการปฏิบัติงาน
เพื่อให้ลูกค้าสามารถป้องกันหรือแก้ไขปัญหาได้อย่างรวดเร็วและทันการณ์
อีกทั้งยังช่วยให้ลูกค้าสามารถวางแผนปรับปรุงหรือขยายประสิทธิภาพของระบบที่มีอยู่เพื่อให้สอดคล้องกับความต้องการทางธุรกิจที่เปลี่ยนไป
รวมถึงจะต้องมีระบบที่คอยตรวจสอบการทำงานหรือประสิทธิภาพของระบบไอทีที่หลากหลายและซับซ้อนเป็นอย่างดี
เพื่อแจ้งเตือนหรือแนะนำวิธีการปรับปรุงระบบใดระบบหนึ่งหรือทั้งหมดของระบบไอทีในองค์กร 
เพื่อรักษาความเชื่อมั่นและมาตรฐานการให้บริการให้ดียิ่งขึ้น

6.  การบริหารจัดการข้อมูลผู้ใช้งานระบบ (IDM-Identity Management)

เป็นระบบที่ช่วยบริหารจัดการความปลอดภัยของทรัพยากรต่างๆ เช่น ข้อมูล, ทรัพย์สินทางปัญญา,
ความลับทางธุรกิจ ผ่านการระบุตัวตนของบุคคล/ผู้ใช้ภายในองค์กร โดยทำงานภายใต้การจัดการ 3
ส่วน คือ 1) Authentication เพื่อตรวจสอบผู้ใช้ (User) และมั่นใจว่าคือผู้ใช้ตัวจริง 2)
Authorization เพื่อทราบสิทธิเข้าใช้โปรแกรมข้อมูล, ระบบหรือทรัพยากรต่างๆ 3) Profile
ข้อมูลต่างๆ ที่ระบุความเป็นตัวตนของผู้ใช้ ซึ่งสามารถบริหารจัดการได้อย่างครบวงจร
คือตั้งแต่เริ่มทำงานวันแรก, การร้องขอ/การให้สิทธิต่างๆ,
การแก้ไข/การเปลี่ยนแปลงสิทธิและข้อมูล จนถึงสิ้นสุดการว่าจ้าง
ซึ่งทั้งหมดนี้ช่วยให้องค์กรสามารถลดความเสี่ยงจากบุคลากรภายใน เช่น การฉ้อโกง, โจรกรรม,
ความผิดพลาดโดยไม่ได้ตั้งใจ
ทั้งยังช่วยลดค่าใช้จ่ายและทำให้กระบวนการจัดการผู้ใช้เป็นไปโดยอัตโนมัติ
นอกจากนี้ยังสามารถตรวจสอบตามระเบียบมาตรฐานสากลต่างๆ (Regulation & Compliance)
เช่น ISO 27001, Sarbanes-Oxley และ Basel II เป็นต้น

7.  ระบบจัดการเนื้อหาและจัดเก็บเอกสาร (ECM-Enterprise Content Management)

เป็นระบบจัดการเนื้อหา (Content) ต่างๆ ขององค์กร ที่ครอบคลุมทั้งที่เป็นเอกสาร
(Document), อีเมล์, ภาพถ่าย, ภาพเอกสาร, งานออกแบบ, สัญญา, วิดีโอ, เนื้อหาในเว็บ,
ฟิล์ม, เพลง, สื่อโฆษณา, สื่อการสอน และเสียงบรรยาย เป็นต้น
โดยจัดการการไหลเวียนเนื้อหาต่างๆ (Workflow) ตามกระบวนการทางธุรกิจได้อย่างถูกต้อง,
ปลอดภัย, รวดเร็วและเป็นอัตโนมัติ ตั้งแต่นำเข้า, จัดสิทธิ, ส่งต่อ, ตรวจทาน, อนุมัติ, ส่งคืน,
เผยแพร่ผ่านช่องทางต่างๆ ขององค์กร เช่น อินเทอร์เน็ต อินทราเน็ต
จนถึงการจัดเก็บแบบรวมศูนย์ ผลลัพธ์ที่ได้นอกจากความคล่องตัวในการทำงานแล้ว
ยังสามารถรวมข้อมูลที่ไร้โครงสร้าง (Unstructured Data) ไว้ที่เดียวกัน
ช่วยปกป้องทรัพย์สินทางปัญญาขององค์กร, ลดต้นทุนหน่วยจัดเก็บข้อมูล (Storage),
ช่วยให้นำเนื้อหามาใช้อย่างมีคุณค่าสูงสุด
จนถึงความพึงพอใจของทีมงานและประสบการณ์ที่ดีของลูกค้าหรือคู่ค้า

8.  ระบบรักษาความปลอดภัยของข้อมูลภายในองค์กร (Information Security):

Information Security
มีบทบาทสำคัญต่อองค์กรในการสร้างระบบรักษาความปลอดภัยของข้อมูลภายใน
ซึ่งเป็นส่วนของการรักษาความปลอดภัยข้อมูล เพื่อให้คงไว้ซึ่งชั้นความลับของข้อมูล
รวมทั้งควบคุมและจัดการเผยแพร่ข้อมูลว่าส่วนใดของข้อมูลที่ต้องเผยแพร่ต่อบุคคลกลุ่มใด โดยบริษัทฯ
มีความโดดเด่นในการวิเคราะห์ตรวจสอบจากความคิดสามด้านคือ 1)
เป็นการคิดอย่างผู้ตรวจสอบระบบเพื่อค้นหาตามที่ Vendor โดยทั่วไปทำ 2)
เป็นการคิดอย่างผู้บุกรุกหรือที่มักเรียกขานว่า Hacker คือการคิดเฉกเช่นเราเป็นเสมือนผู้บุกรุก
หากว่าได้เข้าในระบบแล้วจะต้องการสิ่งใด หรือกระทำการบางอย่างที่เฉพาะเจาะจงกับเครื่องนั้นๆ
และ 3) เป็นการคิดอย่างผู้ป้องกันระบบ
คือด้วยทุกวิธีการในการทำงานและแก้ไขทุกหนทางที่ผู้บุกรุกใช้เพื่อเข้ายึดครองระบบ โดยมี 4
กระบวนการ ได้แก่ Risk Assessment (RA), Vulnerability Assessment (VA),
Penetration Test (PT) และ Hardening (HD)

9.  ระบบเครือข่ายและการสื่อสาร (Network Communications)

บริษัทมีผู้เชี่ยวชาญที่จะให้คำปรึกษา ออกแบบ
ติดตั้งและดูแลระบบเครือข่ายและการสื่อสารให้กับลูกค้า

ซึ่งครอบคลุมในผลิตภัณฑ์ Cisco ที่เป็นที่ยอมรับเป็นอย่างสูงในปัจจุบัน ในทุกๆ ด้าน อาทิ

-   Borderless Network เป็นอุปกรณ์หลักที่ใช้ในการสื่อสารในระบบเครือข่าย เช่น Switch
    หรือ Router

-   Collaboration ที่จะช่วยให้การสื่อสารต่างๆ
    ทั้งภายในและภายนอกองค์กรเป็นไปอย่างมีประสิทธิภาพสูงสุด เช่น IP Phone, Wireless
    Network, และ TelePresence

-   Virtualization
    ที่จะทำให้ลูกค้าใช้งานอุปกรณ์ที่เกี่ยวข้องกับระบบเครือข่ายได้อย่างมีประสิทธิภาพสูงสุด
    ซึ่งจะช่วยให้ลูกค้าสามารถลดค่าใช้จ่ายที่เกี่ยวข้องลงได้ เช่น Cisco MDS ที่รองรับการทำ
    FCoE ที่จะทำให้การเชื่อมต่อของระบบเครือข่ายของ Ethernet และ SAN
    ใช้งานได้บนสายเพียงเส้นเดียว

10. ระบบเครื่องแม่ข่ายและระบบเก็บข้อมูล (System and Storage)

ปัจจุบันระบบ IT มีส่วนสำคัญในทุกๆ ธุรกิจ และในทุกๆ
ระบบก็ยังจำเป็นต้องมีเครื่องแม่ข่ายและระบบเก็บข้อมูล ทางบริษัทมีผู้เชี่ยวชาญที่จะให้คำปรึกษา
ออกแบบ ติดตั้งและดูแล เครื่องแม่ข่ายและระบบเก็บข้อมูลให้กับลูกค้า
เพื่อให้ลูกค้าสามารถใช้งานตามความต้องการ ถูกต้อง และมีประสิทธิภาพสูงสุด
ซึ่งครอบคลุมในผลิตภัณฑ์ที่เป็นที่ยอมรับเช่น Oracle, IBM, Cisco UCS, Hitachi Data
System, และ NetApp
รวมทั้งผลิตภัณฑ์เกี่ยวเนื่องที่จะช่วยเสริมการทำงานของระบบเครื่องแม่ข่ายและระบบเก็บข้อมูล เช่น
Symantec Volume Manager, Volume Replicator, File System
นอกจากนี้ยังเชี่ยวชาญในด้านของ Disaster Recovery, Virtualization,
และการสำรองและกู้คืนข้อมูล ที่จะช่วยให้ธุรกิจของลูกค้าดำเนินไปได้โดยไม่สะดุด
สามารถใช้ทรัพยากรของระบบได้อย่างมีประสิทธิภาพสูงสุด และสามารถกู้คืนข้อมูลต่างๆ ได้ครบถ้วน
แม้จะมีข้อผิดพลาดที่เกี่ยวกับข้อมูลเกิดขึ้น

11. ระบบบริหารจัดการโครงสร้างพื้นฐานด้านแอพพลิเคชั่น

บริษัทมีผู้เชี่ยวชาญที่จะให้คำปรึกษา ออกแบบ ติดตั้ง และดูแล ซึ่งจะครอบคลุมในผลิตภัณฑ์ที่เกี่ยวกับ
ระบบ Database, Web Server, และ Application Server เป็นหลัก โดยเฉพาะอย่างยิ่ง
Database บริษัทสามารถดูแลได้ทั้ง Oracle, MS SQL Server, IBM DB2, และ MySQL
โดยครอบคลุมตั้งแต่การออกแบบ, ติดตั้ง, นำเข้าข้อมูล, Security Hardening,
Clustering, สำรองและกู้คืนข้อมูล, Performance Tuning, และทำ Migration ระหว่าง
Database ทั้งที่เป็น Database ชนิดเดียวกันและต่างชนิด โดยในส่วนของ Web และ
Application Server บริษัทสามารถดูแลครอบคลุมในส่วนของ Sun GlassFish, Oracle
Fusions Middleware (BEA Web Logic), IBM WebSphere และ Jboss

12. บริการพัฒนาซอฟต์แวร์เพื่อเชื่อมต่อ ประสาน
    และเพิ่มประสิทธิภาพของขั้นตอนการทำงานภายในองค์กร (Business Process
    Automation and Integration)

ให้บริการออกแบบและพัฒนาระบบเทคโนโลยีสารสนเทศ รวมถึงการพัฒนาซอฟต์แวร์คอมพิวเตอร์
เพื่อปรับปรุงและเพิ่มประสิทธิภาพการทำงานขององค์กร
โดยระบบเทคโนโลยีสารสนเทศและซอฟต์แวร์คอมพิวเตอร์ที่ได้รับการพัฒนาขึ้นจะช่วยในการเชื่อมต่อระหว่างระบบที่เกี่ยวข้องหลายๆ
ระบบ ช่วยประสานงานระหว่างหน่วยงานที่เกี่ยวข้องหลายๆ หน่วยงาน
ไม่ว่าจะเป็นหน่วยงานที่อยู่ภายในองค์กรเดียวกัน หรือหน่วยงานที่อยู่คนละองค์กร
ยกเลิกขั้นตอนการทำงานที่ไม่มีความจำเป็นหรือซ้ำซ้อน
และทำให้ขั้นตอนการทำงานไหลลื่นและมีความเป็นอัตโนมัติยิ่งขึ้น
เหมาะกับลูกค้าที่เป็นหน่วยงานที่มีขั้นตอนในการทำงานหลายๆ ขั้นตอน
และการทำงานในแต่ละขั้นตอนมีการเชื่อมโยงและประสานงานกันอย่างใกล้ชิด
และมีความจำเป็นต้องใช้ข้อมูลบางส่วนร่วมกันในระหว่างหน่วยงานที่เกี่ยวข้อง
โดยสามารถใช้กับหน้าที่ทางธุรกิจ (Business Function) ได้หลากหลายหน้าที่ เช่น
งานทางด้านการบัญชี งานทางด้านลอจิสติกส์ งานทางด้านการตลาด และงานทางด้านการเงิน
เป็นต้น

13. บริการพัฒนาซอฟต์แวร์สำหรับงานทางด้านการเงิน การธนาคาร (Financial Domain
    Expert)

ให้บริการออกแบบและพัฒนาระบบเทคโนโลยีสารสนเทศ
รวมถึงการพัฒนาซอฟต์แวร์คอมพิวเตอร์สำหรับปรับปรุงและเพิ่มประสิทธิภาพการทำงานของสถาบันการเงิน
การรายงานและให้ข้อมูลเกี่ยวกับผลประกอบการและฐานะการเงิน สถานะของลูกค้า
การซื้อขายหลักทรัพย์ การเคลื่อนไหวของราคาหลักทรัพย์ ดัชนีและข้อมูลทางการเงิน
รวมถึงการให้บริการทางการเงินการธนาคารของธนาคารพาณิชย์
บริษัทหลักทรัพย์และบริษัทประกันภัย
สามารถนำมาประยุกต์ใช้ในการปรับปรุงและเพิ่มประสิทธิภาพการทำงานขององค์กรธุรกิจทั้งที่เป็นสถาบันการเงินและบริษัททั่วไป
รวมถึงหน่วยงานราชการและรัฐวิสาหกิจ

14. ระบบคลังข้อมูลและธุรกิจบริการพัฒนาซอฟต์แวร์สำหรับการบริหารข้อมูลทางธุรกิจ (Data
    Warehouse, Business Intelligence and Knowledge Management)

ให้บริการออกแบบ ให้คำปรึกษาเกี่ยวกับการจัดเก็บข้อมูล คัดเลือกและกลั่นกรองข้อมูล
รวมทั้งการพัฒนาระบบเทคโนโลยีสารสนเทศ
รวมถึงการพัฒนาซอฟต์แวร์คอมพิวเตอร์สำหรับการดึงข้อมูลจากคลังข้อมูล เพื่อประมวลผล ปรับแต่ง
วิเคราะห์ และนำเสนอประกอบการบริหารและตัดสินใจทางธุรกิจ
โดยระบบสารสนเทศและซอฟต์แวร์ซึ่งได้รับการพัฒนาขึ้นจะช่วยดึงและจัดระเบียบข้อมูลทางธุรกิจ
ไม่ว่าจะเป็นข้อมูลภายในบริษัทเอง ซึ่งกระจัดกระจายอยู่ในหลายๆ แผนกภายในบริษัทเดียวกัน
หรือเป็นข้อมูลจากภายนอก ซึ่งอาจถูกจัดเตรียมโดยใช้โปรแกรมคอมพิวเตอร์ที่ต่างกัน
และอยู่ในรูปแบบที่แตกต่างกัน ให้อยู่ในรูปแบบเดียวกัน และจัดเก็บในที่เดียวกันอย่างเป็นระบบ
เพื่อให้ผู้ใช้ข้อมูลสามารถดึงข้อมูลที่ได้รับจากการจัดระเบียบแล้วมาใช้ได้อย่างรวดเร็วและมีประสิทธิภาพ

1.  ธุรกิจพัฒนาและวางระบบ (System Integration)

กลุ่มบริษัทบริการออกแบบ จัดหา พัฒนา และติดตั้งระบบคอมพิวเตอร์และเครือข่ายสารสนเทศ เช่น
ระบบจัดเก็บข้อมูล ระบบรักษาความปลอดภัยของข้อมูล
ระบบเชื่อมต่อเครือข่ายภายในและนอกองค์กร (Intranet, LAN, WAN, Unified
Communication) และระบบซอฟต์แวร์บริหารจัดการและสารสนเทศ เป็นต้น

ขอบข่ายของงานประกอบด้วยการจัดหาอุปกรณ์ฮาร์ดแวร์ ซอฟต์แวร์
อุปกรณ์ต่อพ่วงและอุปกรณ์เครือข่าย จากแหล่งหรือผู้ผลิตต่างๆ ที่มาใช้งานร่วมกัน โดยบริษัทฯ
มีหน้าที่ออกแบบ ดำเนินงานติดตั้ง พัฒนาซอฟต์แวร์หรือโปรแกรมซึ่งจะสามารถเชื่อม
และประสานงานอุปกรณ์ต่างๆ ให้ทำงานร่วมกัน รวมทั้งทดสอบ
ฝึกอบรมวิธีการใช้งานตลอดจนให้บริการหลังการขาย
เพื่อให้ลูกค้าสามารถใช้งานได้ตามความต้องการ ถูกต้อง และมีประสิทธิภาพสูงสุด
ด้วยความร่วมมือจากพันธมิตรทางเทคโนโลยีหรือผู้ผลิตอุปกรณ์ฮาร์ดแวร์ ซอฟต์แวร์
และระบบเครือข่าย เช่น Oracle, Cisco System ,IBM, Symantec เป็นต้น

ตัวอย่างโครงการที่สำคัญในการให้คำปรึกษาพัฒนางานด้านเทคโนโลยีสารสนเทศ (IT
Professional Services) และบริการพัฒนาและวางระบบ (System Integration)

+----------------+-------------------------------+----------+---------+
| ชื่อโครงการลูกค้า  | ลักษณะงาน                      | ป        | มูลค่างาน |
|                |                               | ีที่แล้วเสร็จ |         |
|                |                               |          | (       |
|                |                               |          | ล้านบาท) |
+================+===============================+==========+=========+
| บมจ.กสท        | ขายสินค้าและอุปกรณ์ Hardware,     | 2554     | 790.08  |
| โทรคมนาคม      | Software พร้อมติดตั้งระบบ IDC,    |          |         |
|                | ระบบ Network Capacity         |          | 0.18    |
|                | Expansion, การจัดซื้ออุปกรณ์ Metro |          |         |
|                | Ring to                       |          |         |
|                | และระบบสนับสนุนการปฏิบัติการ OSS   |          |         |
|                |                               |          |         |
|                | งานบ                          |          |         |
|                | ริการด้านการด้านโปรแกรมและฝึกอบรม |          |         |
|                | CAT GPON Project              |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| บมจ.แอ็ดวานซ์    | งานบริการด้านการเขียนโปรแกรม     | 2554     | 194.83  |
| อินโฟร์          | และงานบริการบำรุงรักษา           |          |         |
|                |                               |          | 54.52   |
| เซอร์วิส         | ขายสินค้าและอุปกรณ์ Hardware,     |          |         |
|                | Software พร้อมติดตั้ง             |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| ธนาคารกสิกรไทย  | ขายสินค้าและอุปกรณ์ระบบ           | 2554     | 486.82  |
| จำกัด (มหาชน)   | Virtualized IT Infrastructure |          |         |
|                |                               |          | 42.89   |
|                | งานบริการด้านโปรแกรม KBANK      |          |         |
|                | Retail Single Sign-On และ     |          |         |
|                | Infrastructure Manage         |          |         |
|                | Services                      |          |         |
+----------------+-------------------------------+----------+---------+
| ก              | งานบริการด้านการเขียนโปรแกรมระบบ | 2554     | 67.39   |
| ารไฟฟ้าส่วนภูมิภาค | E-One Portal,                 |          |         |
|                | และงานบริการบำรุงรักษา           |          |         |
+----------------+-------------------------------+----------+---------+
|                | ขายสินค้าและอุปกรณ์ Hardware,     |          | 136.76  |
|                | Software                      |          |         |
|                | พร้อมติดตั้งและจ้างเหมาติดตั้งระบบ    |          |         |
|                | e-One Portal Service and      |          |         |
|                | Enterprise Application        |          |         |
|                | Intergration System และ       |          |         |
|                | จัดซื้อพร้อมติดตั้งระบบ SAN (Storage |          |         |
|                | Area Network) ทดแทนจำนวน 1    |          |         |
|                | ระบบ                          |          |         |
+----------------+-------------------------------+----------+---------+
| สำ             | ขายสินค้าและอุปกรณ์ชุดดักจับสัญญาณ    | 2554     | 188.00  |
| นักงานป้องกันและป | (Data Collection)             |          |         |
| ราบปรามยาเสพติด |                               |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| สำ             | สัญญาเช่าและใช้ระบบเครือข่ายเช     | 2554     | 111.26  |
| นักงานประกันสังคม | ื่อมโยงข้อมูลเพื่อบริการงานประกันสังคม |          |         |
+----------------+-------------------------------+----------+---------+
| บริษัท พีทีที ไอซีที  | ขายสินค้าและอุปกรณ์ Hardware,     | 2554     | 128.70  |
| โซลูชั่นส์         | Software                      |          |         |
|                | พร้อม                          |          | 35.12   |
|                | ติดตั้งระบบสายสัญญาณและงานกายภาพ, |          |         |
|                | Network Renovation, Data      |          |         |
|                | Center Improvement Network    |          |         |
|                | Part                          |          |         |
|                |                               |          |         |
|                | งานบริการด้านการเขียนโปรแกรม     |          |         |
|                | แ                             |          |         |
|                | ละบริการงานบริหารจัดการระบบสื่อสาร |          |         |
|                | (Managed Service)             |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+

ภายหลังการพัฒนาและวางระบบบริษัทมีการให้บริการหลังการขาย
โดยจัดให้มีผู้เชี่ยวชาญทั้งในส่วนของฮาร์ดแวร์และซอฟต์แวร์ให้บริการตอบคำถาม
และแก้ปัญหาที่ลูกค้าอาจจะมีในการใช้งานจริงช่วงระยะเวลาประมาณ 1 ปี
ภายหลังระยะเวลาดังกล่าวลูกค้าสามารถว่าจ้างบริษัทเป็นผู้ดูแลต่อได้
โดยการซื้อบริการด้านการบำรุงรักษาในรูปแบบต่างๆ ของบริษัท

2.  ธุรกิจบริการด้านการบำรุงรักษา (Maintenance Services)

กลุ่มบริษัทให้บริการด้านการบำรุงรักษาและสนับสนุนทางเทคนิคสำหรับระบบคอมพิวเตอร์ขององค์กรโดยวิศวกรระบบที่มีความเชี่ยวชาญ
ทั้งในส่วนของฮาร์ดแวร์และซอฟต์แวร์ ให้บริการตรวจสอบและบำรุงรักษาระบบตามกำหนดเวลา
ตลอดจนบริการซ่อมแซมและเปลี่ยนชิ้นส่วนฮาร์ดแวร์ที่จำเป็น บริการของกลุ่มบริษัทดังกล่าว
ช่วยลูกค้าลดภาระค่าใช้จ่ายในการจ้างบุคลากรเพื่อการบำรุงรักษา
และเพิ่มประสิทธิภาพการใช้งานของระบบ
ตลอดจนบริษัทจะจัดการประชุมฝึกอบรมเพื่อวิเคราะห์ปัญหา และแนะนำประสิทธิภาพใหม่ๆ
ของระบบอย่างสม่ำเสมอ

นอกจากนี้ในการให้บริการใดๆ แก่ลูกค้า
กลุ่มบริษัทได้เล็งเห็นถึงความสำคัญในคุณภาพของการบริการ
จึงมีการจัดตั้งทีมงานฝ่ายตรวจสอบและรับประกันคุณภาพ (Quality Assurance)
ซึ่งประกอบไปด้วยบุคลากรที่มีประสบการณ์และเชี่ยวชาญในทุกสาขาของงาน
โดยจะทำการวางกระบวนการและขั้นตอนในการทำงานภายหลังจากการรับงาน
และตรวจสอบงานที่พัฒนาขึ้นมาก่อนที่จะส่งมอบให้กับลูกค้า
เพื่อเป็นการสร้างความมั่นใจว่าผลงานที่จะส่งมอบให้แก่ลูกค้าสามารถตอบสนองวัตถุประสงค์ของลูกค้าได้อย่างถูกต้องและครบถ้วน
และเพื่อลดจำนวนข้อผิดพลาดของโปรแกรมประยุกต์ และอุปกรณ์อื่นๆ ที่อาจเกิดขึ้นจากการใช้งาน

ปัจจุบันกลุ่มบริษัทได้ทำการติดตั้งระบบบริหารจัดการบริการหลังการขาย
และบริหารความสัมพันธ์และความพึงพอใจของลูกค้า (Service Desk & CRM) โดยใช้ระบบ
Help Desk และ Service Desk Management ของซอฟต์แวร์ BMC Remedy เข้ามา
เพื่อทำให้งานบริการหลังการขายเป็นไปอย่างมีคุณภาพ และประสิทธิภาพสูงสุด
เกิดความพึงพอใจกับลูกค้าสูงสุดอีกด้วย

1.  กลยุทธ์ทางการตลาด และสภาวะการแข่งขัน

กลยุทธ์ในการดำเนินธุรกิจ

บริษัทมีเป้าหมายที่จะเป็นผู้นำระดับประเทศและภูมิภาคในกลุ่มผู้ประกอบการธุรกิจให้บริการที่ปรึกษา
และพัฒนาระบบเครือข่ายคอมพิวเตอร์และพาณิชย์อิเล็กทรอนิกส์ของไทยอย่างครบวงจร
ซึ่งเป็นตลาดที่มีการแข่งขันสูง ประกอบกับเทคโนโลยีสารสนเทศที่เปลี่ยนแปลงอย่างรวดเร็ว ดังนั้น
บริษัทจึงได้กำหนดกลยุทธ์ในการแข่งขัน
เพื่อเพิ่มขีดความสามารถในการแข่งขันและรักษาอัตราการเติบโตอย่างมั่นคงและยั่งยืน ดังนี้

1)  การสร้างความแตกต่างให้กับบริษัท เพื่อรักษาระดับอัตราส่วนกำไร

การควบรวมกิจการในนาม MFEC GROUP เป็นการเตรียมความพร้อม
เพื่อเสริมความแข็งแกร่งของกลุ่มบริษัท เอ็ม เอฟ อี ซี จำกัด (มหาชน)
รองรับการเปิดประชาคมอาเซียน (ASEAN Economic Community) ในปี 2558
ซึ่งจะทำให้เกิดการเคลื่อนย้ายสินค้า บริการ การลงทุน เงินทุน
และแรงงานที่มีฝีมือได้อย่างเสรีในกลุ่มอาเซียน ทำให้ภาพการแข่งขันทางธุรกิจเปลี่ยนแปลงไป
ซึ่งการควบรวมเป็นการนำจุดแข็งของแต่ละบริษัทมารวมกัน
เพื่อความแข็งแกร่งและความสามารถด้านการแข่งขัน มีการถ่ายโอนองค์ความรู้ (Knowledge)
และบุคลากรระหว่างกัน ช่วยลดต้นทุน เพิ่มผลผลิต (Productivity) อาทิ
การลงทุนเทคโนโลยีที่ซ้ำซ้อน จากสายผลิตภัณฑ์เทคโนโลยีที่ครบวงจร
ด้วยความหลากหลายและความเชี่ยวชาญของบุคลากร (Domain Expertise) จากปัจจุบันที่มีถึง
1,500 คน ในจำนวนนี้ร้อยละ 80 เป็นวิศวกรด้านซอฟต์แวร์ (Software Engineers)
รวมถึงกลุ่มผู้บริหารที่มีความรู้ความสามารถเข้ามาร่วมวางแผนแก้ไขปัญหา
ทำให้มีความแข็งแกร่งเพียงพอทั้งด้านขนาดและคุณภาพ เพื่อแข่งขันกับคู่แข่งได้
โดยเฉพาะจากต่างชาติในตลาดภูมิภาค

การดำเนินงานของ MFEC GROUP จะมุ่งเน้นที่จุดแข็งแต่ละบริษัทในด้านเทคโนโลยี
เพื่อพัฒนาเป็นโซลูชั่น โดยพิจารณาสินค้าและบริการในเครือก่อนเป็นลำดับแรกในการขยายตลาด
โดยบริษัท บิสซิเนส แอพพลิเคชั่น จำกัด หรือ BAC จะเน้นการให้บริการโซลูชั่นด้านไอที (IT
Services) ในเทคโนโลยีที่เป็น Cognos Business Intelligence Software
มีลูกค้าหลักเป็นกลุ่มภาครัฐ องค์กรขนาดใหญ่ ขณะที่บริษัท โมทีฟ เทคโนโลยี จำกัด (มหาชน) หรือ
Motif จะเน้นการพัฒนาผลิตภัณฑ์และบริการ (Products and Services)
ที่เป็นทรัพย์สินทางปัญญาของตนออกสู่ตลาด รวมถึงผลิตภัณฑ์ที่มีความรู้ความเชี่ยวชาญ อาทิ Bad
Debt Management และ Loan Origination System เป็นต้น
มีลูกค้าเป็นกลุ่มภาครัฐและสถาบันการเงิน

กลุ่มซอฟต์สแควร์ (SoftSquare GROUP) จะเน้นการพัฒนาบุคลากรเข้ามาเสริมในกลุ่มบริษัทฯ
ตั้งเป้าผลิตบุคลากร 5,000 คนในระยะเวลา 5 ปี จากไอทีเซอร์วิสทั้งประเทศที่มีอยู่ 5-6
หมื่นคนในปัจจุบัน ในโครงการสหกิจศึกษาร่วมกับมหาวิทยาลัยชั้นนำทั่วประเทศมากกว่า 20 แห่ง
เช่น มหาวิทยาลัยแม่ฟ้าหลวง และมหาวิทยาลัยขอนแก่น เป็นต้น คาดว่าจะคัดกรองเข้ากลุ่มบริษัทได้
1-2 พันคน หรือ 300-400
คนต่อปีโดยเฉลี่ยขณะเดียวกันก็จะเน้นการพัฒนาผลิตภัณฑ์สำหรับกลุ่มธุรกิจค้าปลีกที่เป็นจุดแข็งเดิมด้วย
อาทิ ระบบบริหารทรัพยากรองค์กรโดยรวม (Enterprise Resource Planning: ERP)
ส่วนบริษัท แอพพลิเคชั่น โฮสติ่ง เซอร์วิสเซส จำกัด หรือ A-Host ซึ่งอยู่ในกลุ่มของ MFEC
Alliance เป็นผู้นำทางด้านธุรกิจโฮสติ้ง (Hosting) ที่นำเสนอบริการแอพพลิเคชั่นในรูปแบบของ
Application Service Provider (ASP) เป็นรายแรกของเมืองไทย โดยบริษัท เอ็ม เอฟ อี
ซี จำกัด (มหาชน) มุ่งเน้นลูกค้าในกลุ่มสื่อสารโทรคมนาคม การเงินการธนาคาร ภาคราชการ
รัฐวิสาหกิจ และพลังงาน ใน การให้คำปรึกษาแก่ลูกค้า (Industry Solution)
จะเข้าไปช่วยสนับสนุนด้านการตลาด

ส่วนผสมเมื่อมารวมกันจะทำให้ MFEC GROUP
กลายเป็นสถาบันที่แข็งแกร่งครอบคลุมตลาดทั่วประเทศ ซึ่งปัจจุบันมีสำนักงานหลายแห่งที่ต่างจังหวัด
อาทิ จังหวัดเชียงราย ขอนแก่น แม่ฮ่องสอน เชียงใหม่ และชลบุรี เป็นต้น มีทีมให้บริการ
(Services) ที่เข้มแข็ง ตั้งแต่ Hardware Services, Software Services และ
Architecture Services ทำให้ลูกค้าได้รับประโยชน์จากการให้บริการ (Services) ที่ดีขึ้น
มีความพร้อมที่จะให้บริการทั้งในและต่างประเทศมากกว่าคู่แข่งขันอื่นในตลาด
ด้วยศักยภาพที่เพิ่มขึ้นทำให้บริษัทฯ สามารถรับงานขนาดใหญ่ได้ถึง 500-1,000
ล้านบาทในระดับภูมิภาค จากเดิมหากเป็นบริษัทเดียวจะรับงานได้เพียงแค่หลัก 100 ล้านบาท
ส่วนโครงการขนาดเล็กถึงกลางจะให้บริษัทในเครือเป็นผู้ดำเนินการแทน เช่น บริษัท
โมเดอร์นฟอร์ม อินทิเกรชั่น เซอร์วิสเซส จำกัด (MIS)
รวมถึงการพัฒนาบุคลากรให้สามารถสร้างสรรค์ผลิตภัณฑ์ของตนออกสู่ตลาด (Intellectual
Property Commercialization) เพื่อความได้เปรียบคู่แข่งขัน รวมทั้งกลุ่มผู้บริหารคนรุ่นใหม่
โดยในปี 2555 MFEC GROUP วางแผนที่จะพัฒนาโซลูชั่นใหม่ (Solution and Services)
ออกสู่ตลาดมากขึ้น เพื่อขยายฐานรายได้ที่เพิ่มขึ้น

โดยเฉพาะการพัฒนา Cloud Services Solution
ซึ่งถือเป็นหนึ่งในการลงทุนธุรกิจใหม่ของบริษัทฯ ให้เห็นผลเป็นรูปธรรมภายใน 3 ปี โดยที่บริษัทฯ
จะมีการลงทุน (Reinvest) เพื่อสร้างแหล่งธุรกิจหรือเทคโนโลยีใหม่ที่ล้ำหน้าในทุกปี
เนื่องจากมองเห็นโอกาสด้านการตลาด ซึ่งเป็นรูปแบบการให้บริการ (Services) ที่มีมาร์จินสูงถึง
40-50% ปัจจุบันอยู่ระหว่างการจัดตั้งทีมงาน รวบรวมความรู้และทักษะ (Know-how) ประสบการณ์
แอพพลิเคชั่น และผลิตภัณฑ์ที่มี ซึ่งถือได้ว่ามีความพร้อมมากกว่าหลายกลุ่มในตลาดเมืองไทย
ทั้งการให้บริการระบบคลาวด์ภาครัฐ (Government Cloud Services),
ระบบคลาวด์เชิงพาณิชย์ (Commercial Cloud Services) และระบบคลาวด์ผู้บริโภค
(Consumer Cloud Services) ไม่เฉพาะแค่ระบบโครงสร้างพื้นฐาน (Infrastructure)
เช่น Server, Storage, Network และ Security แต่รวมถึงการพัฒนาแอพพลิเคชั่น
เพื่อให้บริการแบบครบวงจร (end to end) ซึ่งมีมูลค่าเพิ่ม (Value-Added) ที่สูงกว่า
คาดว่าก่อนเปิดประชาคมอาเซียน (ASEAN Economic Community) ในปี 2558 MFEC GROUP
จะมีรายได้จาก Cloud Services Solution หลายพันล้านบาท

นอกจากนี้ เอ็ม เอฟ อี ซีฯ ยังวางแผนร่วมลงทุนกับบริษัทพันธมิตรด้านต่างๆ ในรูปแบบของ
Alliance Model หรือ Partner Model อาทิ Internet Service Provider และ Data
Center Provider หรือ ISPs เพื่อเป้าหมายสู่การเป็นผู้นำตลาดภูมิภาค (Regional IT
Provider) นอกเหนือการพัฒนา Cloud Computing Services ซึ่งเป็นการลงทุนธุรกิจใหม่
สำหรับตลาดองค์กรแบบแพลตฟอร์ม สู่รายได้รูปแบบใหม่ในลักษณะซอฟต์แวร์บริการ (Software as
a Service : SaaS) การแบ่งปันรายได้เมื่อดำเนินการ (Revenue Sharing)
ที่มีรายได้จากค่าบริการสั่งซื้อสินค้าและบำรุงรักษา (Charging Subscription Fees)
มากกว่าใบอนุญาต (Licensing Fee) และ Online Service Delivery
ที่จะช่วยขยายขอบเขตรายได้การให้บริการ (Service Revenue)
สู่ตลาดต่างประเทศด้วยต้นทุนต่ำกว่า

นอกเหนือจากธุรกิจให้คำปรึกษา (Consulting) การพัฒนาและบำรุงรักษาซอฟต์แวร์ (Software
Development and Maintenance) ให้มีรายได้มากกว่าฮาร์ดแวร์ (Hardware Revenue)
ซึ่งปัจจุบันมีสัดส่วนถึง 60% ซี่งจะช่วยให้บริษัทมีอัตรากำไรขั้นต้นที่สูงขึ้น (Gross Profit
Margin) ในระดับ 20-24% พร้อมกันนี้ ยังวางเป้าหมายเพิ่มสัดส่วนรายได้ประจำ (Recurring
Income) เช่น การแก้ปัญหาซอฟต์แวร์ให้องค์กร การบำรุงรักษา (Maintenance Services)
และบริการไอทีเอาท์ซอร์ส (Outsourcing Services) ซึ่งมีมาร์จินสูงถึง 40-50%
สู่การเติบโตระยะยาวในลักษณะเฉลี่ยสะสมต่อปี 15% (Compound Growth)

ทั้งนี้บริษัทฯ ได้วางตำแหน่งการตลาด (Positioning) เป็นบริษัทไอทีหรือ System
Integrator (SI) ที่ครบเครื่องทุกด้านของไอที ในการเป็น One-Stop Services ให้กับลูกค้า
เพื่อสร้างความแตกต่างจากคู่แข่งขันรายอื่น และครองใจลูกค้าให้ได้ต่อไป
โดยการพัฒนาให้มากกว่าสิ่งที่ลูกค้าคาดหวังตามปณิธานของบริษัท
การมีทางเลือกในแง่ผลิตภัณฑ์และบริการที่หลากหลาย
และการร่วมมือกับผู้นำด้านเทคโนโลยีในแต่ละกลุ่มที่หลากหลายทำให้บริษัทมีความสามารถและวางตำแหน่งทางการตลาดที่แตกต่างในฐานะเป็นบริษัทที่ปรึกษา
(Consult)
เป็นเพื่อนคู่คิดในการเลือกผลิตภัณฑ์และบริการให้สอดคล้องเหมาะสมกับความจำเป็นและสนับสนุนการทำงานและการเติบโตธุรกิจของลูกค้าได้ดี
ซึ่งบริษัทมีความยืดหยุ่นมากกว่าในด้านของกรอบระยะเวลาในการให้บริการ (Time Frame)
เมื่อเทียบกับบริษัทอินเตอร์ สามารถเข้าไปช่วยงานลูกค้าได้ก่อน หรือลงทุนบางอย่างเพิ่มเติม
เพื่อให้โครงการสำเร็จลุล่วง ในขณะที่คุณภาพงานเท่าเทียมมาตรฐานของบริษัทอินเตอร์
การดูแลบริการในรูปแบบของคนไทย
ที่เป็นที่ยอมรับในจิตใจของบริการที่เต็มเปี่ยมทำให้บริษัทสามารถครองใจลูกค้าได้เป็นอย่างดี
และแข่งขันกับคู่แข่งต่างชาติได้

โดยบริษัทฯ ได้ปรับกลยุทธ์ในการสร้างความแตกต่างจากคู่แข่งขันอย่างต่อเนื่อง
แม้ว่าภาพรวมอุตสาหกรรมด้านไอทีจะต้องเผชิญกับปัจจัยต่างๆ อาทิ การเมือง เศรษฐกิจ
และอุทกภัย โดยยังคงมุ่งเน้นการพัฒนาบุคลากรและเทคโนโลยีมากขึ้นต่อเนื่อง
ทั้งในด้านนวัตกรรมการให้บริการและผลิตภัณฑ์ที่เป็นทรัพย์สินทางปัญญาของตนเอง (Intellectual
Property) เช่น Purigin, Speech Recogniton, Hacker Surrender Solution
(HSS) และ MFEC Touch Solution เป็นต้น พร้อมมุ่งเน้นการพัฒนาผลิตภัณฑ์และการบริการ
(Products & Services) ให้มีความหลากหลายขึ้น (Products & Services Offering)
ในส่วนที่มีความรู้ความเชี่ยวชาญ
เชื่อมโยงกับแต่ละอุตสาหกรรมตามขนาดธุรกิจที่เป็นกลุ่มลูกค้าเป้าหมาย อาทิ
กลุ่มสื่อสารโทรคมนาคม การเงินการธนาคาร ภาคราชการ รัฐวิสาหกิจ และพลังงาน
เพื่อสร้างความแตกต่างจากคู่แข่งขัน และเจาะกลุ่มเป้าหมายที่เป็นตลาดเฉพาะ (Niche Market)

พร้อมทั้งจัดตั้งหน่วยงานที่จะพัฒนาไปสู่การให้บริการในระดับที่ปรึกษากลยุทธ์ด้านไอที (IT
Strategy Consulting)
และหน่วยงานที่ปรึกษาทางธุรกิจที่เชี่ยวชาญและความรู้เชิงลึกในอุตสาหกรรม (Domain
Consulting) เพื่อเสริมสร้างความได้เปรียบด้านการแข่งขัน
ตลอดจนนำหน้าคู่แข่งในการพัฒนาและนำเสนอเทคโนโลยีและนวัตกรรมใหม่ๆ
สู่ตลาดและลูกค้าอยู่เสมอ โดยมีโซลูชั่นเด่นที่น่าสนใจ อาทิ ระบบบริหารจัดการคลังข้อมูล (Data
Warehouse and Business Intelligence), การสอดส่องดูแลระบบ (System
Monitoring), ระบบการชำระเงิน (Payment Solution)
ระบบช่วยบริหารจัดการระบบคอมพิวเตอร์และเครือข่ายสารสนเทศ (Business Service
Management (BSM)) และระบบรักษาความปลอดภัยของข้อมูลภายในองค์กร (Information
Security) ซึ่งได้รับความไว้วางใจจากกลุ่มลูกค้าเป็นอย่างดี
รวมทั้งโปรแกรมประยุกต์บนโทรศัพท์มือถือ (Mobile Application)
ที่ได้มีการพัฒนาออกสู่ตลาดมากขึ้น เช่น ระบบ Mobile Banking

ด้วยจุดเด่นทางด้านคุณภาพของผลิตภัณฑ์และการให้บริการที่ดี
เนื่องจากบริษัทไม่ได้ดำเนินธุรกิจแบบซื้อมาขายไป แต่เน้นความสามารถในการให้บริการตลอด 24
ชั่วโมง เพื่อความไว้วางใจของลูกค้า ให้ได้รับคุณค่า (Value) สูงสุดจากงบประมาณที่ลงไป
โดยบุคลากรที่มีความรู้ความเชี่ยวชาญระดับสากลในสินค้าที่นำเสนอ
รวมถึงวิธีการทำงานที่ยืดหยุ่นและรวดเร็ว แก้ปัญหาได้ทันการณ์ สามารถดำเนินธุรกิจได้อย่างราบรื่น
ไม่มีความเสี่ยงหรือ Down Time ด้วยประสิทธิภาพการส่งมอบโครงการที่เหนือกว่าคู่แข่ง
(Deliver Project) การปรับตัวที่รวดเร็วสอดรับกับสถานการณ์
และความรู้ความเข้าใจในด้านของเทคโนโลยี (Technology Practice/ Knowledge)
นอกเหนือจากความรู้ในด้านธุรกิจ (Business Knowledge/Consulting)
ในการให้คำปรึกษาแก่ลูกค้า (Industry Solution) ดังสโลแกนที่ว่า Always Exceed
Expectations ซึ่งเป็นสิ่งที่พนักงานและบริษัทยึดถือปฏิบัติในการส่งมอบผลิตภัณฑ์และบริการ
(Products & Services) มากกว่าที่ลูกค้าคาดหวังเสมอ เพื่อให้เกิดความพึงพอใจสูงสุด

2)  การคัดสรรและรักษาบุคลากรที่มีความสามารถ

บริษัทมีนโยบายในการคัดเลือก บริหารจัดการและดูแลทรัพยากรบุคคลที่มีประสิทธิภาพสูง
โดยยึดถือและปฏิบัติตามกฎหมายแรงงานอย่างเคร่งครัด
มีการจัดระบบสวัสดิการและการดูแลพนักงานเกินกว่าที่กฎหมายกำหนด
การวางโครงสร้างด้านความเติบโตก้าวหน้าในสายงานอาชีพที่ชัดเจน
การฝึกอบรมความรู้ความสามารถตามแผนประจำปีและแผนงานเร่งด่วน
รวมถึงการบริหารค่าจ้างค่าตอบแทนที่เป็นธรรม
ทำให้พนักงานมีความพึงพอใจสูงและทุ่มเทความรู้ความสามารถในการทำงานให้กับบริษัท
ตลอดจนทำให้บริษัทเติบโตก้าวหน้าอย่างต่อเนื่อง

สืบเนื่องจากความสำเร็จของ “โครงการ Sales Trainee รุ่นที่1” ในปี 2553 ที่ผ่านมา
ทำให้บริษัทได้ริเริ่มโครงการ Trainee ของสายงานด้าน IT ขึ้น 3 สาขา
เพื่อรองรับการขยายงาน โดยได้นำเอาบทเรียนจากการจัดทำโครงการ Sales Trainee
รุ่นที่1มาใช้ให้เกิดประโยชน์ ทั้งนี้บริษัทได้จัดทำโครง System Engineer Trainee ระยะเวลา
4 เดือน, Database Administrator Trainee ระยะเวลา 7 เดือน และ Application
Server Trainee ระยะเวลา 6 เดือน จำนวนผู้เข้าร่วมโครงการทั้งหมดประมาณ 40 คน
ความสำเร็จของโครงการทั้ง 3 ทำได้บริษัทมีบุคลากรที่มีความรู้ความสามารถในสายงาน
มีวัฒนธรรมและทัศคติในการทำงานที่ส่งเสริมต่อการพัฒนาองค์กร
ทำให้โครงการต่างๆของบริษัทมีบุคลากรที่มีคุณภาพเหล่านี้เข้าไปทำงานได้ทันตามความต้องการ

นอกจากความรู้ความสามารถที่ได้ตามมาตรฐานแล้ว
บริษัทยังยึดมั่นเรื่องจรรยาบรรณและความซื่อสัตย์ที่พนักงานทุกคนต้องรับทราบและปฏิบัติตามอย่างเคร่งคัด
การเรียนรู้จากโครงการต่างๆที่ผ่านมา นำไปสู่ความสำเร็จของการริเริ่มทำโครงการ Sales
Trainee รุ่นที่ 2 ในปี 2555 ต่อไป

การรักษาพนักงานที่มีผลการปฎิบัติงานดีเลิศ บริษัทได้จัดแผนการดูแลพนักงานในทุกๆด้านอย่างสมดุล
ทั้งเรื่องการให้คำปรึกษาและพัฒนาศักยภาพอย่างต่อเนื่อง,
การมอบหมายงานที่ท้าทายความสามารถ,
ระบบการประเมินผลที่มีประสิทธิภาพและบริหารค่าตอบแทนที่จูงใจ
ซึ่งทำให้บริษัทสามารถรักษาพนักงานที่มีคุณค่าไว้ได้และเป็นแรงผลักดันที่สำคัญให้บริษัทเติบโตได้อย่างมั่นคงต่อไป

3)  การเสริมสร้างและใช้ประโยชน์จากความสัมพันธ์กับผู้ผลิตและผู้แทนจำหน่ายเจ้าของเทคโนโลยี

เนื่องจากการดำเนินธุรกิจปัจจุบันมีการแข่งขันสูง
การที่จะทำให้ลูกค้าเลือกซื้อผลิตภัณฑ์หรือบริการจากบริษัทอย่างสม่ำเสมอนั้น
จำเป็นต้องทำให้เกิดข้อแตกต่างจากบริษัทอื่นในท้องตลาด
สิ่งที่บริษัทยึดถือมาตลอดและมีการปรับปรุงเพิ่มเติมอยู่เสมอก็คือในด้านของผลิตภัณฑ์
ด้วยการร่วมเป็นพันธมิตรเชิงกลยุทธ์ (Strategic Partner) กับเจ้าของเทคโนโลยี
(Technology Vendor) ในอันดับต้นๆ เพื่อให้ลูกค้าใช้ผลิตภัณฑ์ที่มีคุณภาพและประสิทธิภาพที่ดี
รวมถึงการพัฒนาบุคลากร
ทั้งในด้านเทคนิคที่สนับสนุนให้วิศวกรได้รับความรู้และผ่านการทดสอบทางเทคนิคในทุกด้าน
และทักษะการนำเสนอและส่งมอบบงานที่มีประสิทธิภาพ (Soft Skill) อาทิ การให้บริการที่ดี
(Service Mind) เพื่อความเข้าใจและให้บริการลูกค้าได้อย่างดีเยี่ยม

บริษัทยังคงมีนโยบายจับมือเป็นพันธมิตรทางธุรกิจกับผู้ผลิต (Vendor) ต่างๆ มากขึ้นอย่างต่อเนื่อง
ซึ่งคัดสรรเฉพาะองค์กรที่มีแนวโน้มและศักยภาพในการดำเนินธุรกิจสูง
เพื่อเป็นการลดความเสี่ยงที่อาจเกิดขึ้นจากการพึ่งพาผู้จัดจำหน่ายหรือผู้ผลิตสินค้ารายใดรายหนึ่ง
ซึ่งเป็นผลมาจากแนวโน้มของสภาวะตลาดที่เปลี่ยนแปลงไป
โดยที่ผ่านมามีนโยบายการสั่งซื้อสินค้าส่วนใหญ่จากผู้ผลิตสินค้าจากต่างประเทศ อาทิ Sun
Microsystems (ปัจจุบันควบรวมกิจการกับบริษัท Oracle) ระดับ Enterprise
Distributor, Cisco Systems ระดับ Gold Certified Partner, IBM ระดับ Premier
Business Partner, Symantec ระดับ Platinum Partner
โดยมียอดขายเพิ่มขึ้นต่อเนื่องในแต่ละปี
ซึ่งมีความสัมพันธ์กับผู้ผลิตในฐานะตัวแทนการจำหน่ายและพันธมิตรทางธุรกิจ
โดยบริษัทมีความสัมพันธ์ที่ดีกับผู้ผลิตสินค้ามาตั้งแต่เริ่มก่อตั้งบริษัทและมีการต่อสัญญาทางการค้าอย่างต่อเนื่อง
ซึ่งการเสริมสร้างความสัมพันธ์ที่ดีกับกลุ่มผู้ผลิตและผู้แทนจำหน่ายในลักษณะของการเป็นพันธมิตรทางธุรกิจ
ถือเป็นนโยบายหนึ่งที่สำคัญของบริษัทที่จะช่วยเอื้อประโยชน์ต่อการประกอบธุรกิจ
และส่งผลให้บริษัทสามารถบรรลุวัตถุประสงค์การดำเนินธุรกิจที่วางเอาไว้

โดยได้มีการจัดตั้งคณะกรรมการเทคโนโลยี (Technology Committee)
ซึ่งประกอบด้วยผู้บริหารและผู้เชี่ยวชาญในสาขาต่างๆ
ที่มีความรู้และประสบการณ์เกี่ยวกับเทคโนโลยีสารสนเทศ
เพื่อร่วมพิจารณาและกำหนดทิศทางในการเลือกผลิตภัณฑ์และโอกาสความเป็นไปได้ในการนำเสนอเทคโนโลยีและนวัตกรรมใหม่ๆ
และนโยบายเรียนรู้เทคโนโลยีโดยตรงจากเจ้าของเทคโนโลยี (Technology Vendor) อาทิ
Sun Microsystems (ปัจจุบันควบรวมกิจการกับบริษัท Oracle), Cisco Systems, Oracle,
Hitachi Data System, Symantec, Microsoft, Redhat และ IBM
ซึ่งเป็นพันธมิตรที่มีความสัมพันธ์อันดีกับบริษัท
ทำให้สามารถนำเสนอเทคโนโลยีใหม่ล่าสุดให้กับลูกค้าได้อย่างรวดเร็วและล้ำหน้าคู่แข่งขัน
รวมทั้งบริการมูลค่าเพิ่มและแตกต่างจากคู่แข่งขันในตลาด

สำหรับกลยุทธ์ด้านพันธมิตร (Business Partner)
บริษัทจะมุ่งเน้นให้บริการดูแลลูกค้าในระยะยาว หรือที่เรียกว่าการให้บริการ
“ลูกค้าเปรียบเสมือนหุ้นส่วน” โดยมีการคัดเลือกสินค้า เทคโนโลยี และบริการที่ดีที่สุดในด้านต่างๆ
เพื่อตอบสนองความต้องการของลูกค้า
บริษัทจึงมุ่งเน้นที่จะเป็นพันธมิตรกับเจ้าของเทคโนโลยีที่มีชื่อเสียงระดับโลก
และมีความชำนาญในด้านเทคโนโลยีเหล่านั้นอย่างแท้จริง
เพื่อที่จะสามารถตอบสนองความต้องการของลูกค้า
และประโยชน์สูงสุดแก่ธุรกิจของลูกค้าในระยะยาวได้อย่างดี ในการวางกลยุทธ์ร่วมกัน
เพื่อบรรลุเป้าหมายทางธุรกิจ
โดยปัจจุบันความสัมพันธ์ระหว่างบริษัทกับผู้ผลิตหรือผู้จำหน่ายสินค้าต่างๆ ถือว่าอยู่ในระดับที่ดีมาก

โดยที่ผ่านมามีการทำงานร่วมมือกันอย่างใกล้ชิด และจัดกิจกรรมร่วมกันมาอย่างต่อเนื่อง
โดยเฉพาะกิจกรรมด้านการตลาดร่วมกับพันธมิตรรายหลักๆ อาทิ Cisco Systems, IBM,
Oracle, Symantec, Redhat, Microsoft, Hitachi และอื่นๆ ซึ่งปัจจุบันมีไม่ต่ำกว่า 30
ราย เช่น การออกบูธจัดแสดงผลิตภัณ์ในงานอีเวนท์, การประชุมเชิงปฏิบัติการ (Workshop),
การฝึกอบรม (Training) และพัฒนาบุคลากร
ซึ่งจะส่งผลดีในการช่วยเสริมสร้างความเชื่อมั่นให้แก่ลูกค้าในด้านของความรู้ความสามารถของตัวบุคลากร
ในการให้บริการออกแบบ จัดหา
และติดตั้งระบบคอมพิวเตอร์และเครือข่ายสารสนเทศได้อย่างมีประสิทธิภาพ
รวมทั้งยังได้รับประโยชน์จากปัจจัยต่างๆ ที่ช่วยเกื้อหนุนต่อการประกอบธุรกิจของบริษัท อาทิ
ความช่วยเหลือทางเทคนิคในด้านต่างๆ
การสนับสนุนในการจัดอบรมและให้ความรู้เกี่ยวกับเทคโนโลยีผลิตภัณฑ์ใหม่ๆ
ที่จะนำเสนอออกสู่ท้องตลาด
การได้รับส่วนลดพิเศษในการสั่งซื้อซึ่งจะช่วยให้บริษัทสามารถกำหนดต้นทุนสินค้าเพื่อแข่งขันกับคู่แข่งรายอื่นๆ
ได้ รวมถึงการส่งมอบของที่ทันตามกำหนดเวลา และการแนะนำกลุ่มลูกค้าต่างๆ ที่มีศักยภาพ
และโอกาสทางการตลาด โดยวางเป้าหมายที่จะก้าวสู่การเป็นบริษัทพันธมิตรชั้นนำอันดับหนึ่ง
(Number One Partner of Choice)
องค์กรที่เข้มแข็งและผู้นำที่โดดเด่นในอุตสาหกรรมซอฟต์แวร์และไอทีเซอร์วิสของประเทศอย่างชัดเจน

ถึงแม้ว่าช่วงปีที่ผ่านมาจะมีการเปลี่ยนแปลงทางธุรกิจที่สำคัญในแวดวงไอที
ในส่วนของบริษัทคู่ค้าที่เริ่มมีแนวโน้มการควบรวมกิจการต่างๆ กันมากขึ้น
ส่งผลให้บริษัทมีการปรับเปลี่ยนกลยุทธ์ เพื่อรองรับการเปลี่ยนแปลงด้านดังกล่าว
เนื่องจากได้รับผลกระทบจากคู่ค้าที่ถูกซื้อกิจการไป บริษัทจึงหันมาลดความเสี่ยงในเรื่องดังกล่าว
โดยพัฒนาสินค้าและบริการที่เป็นทรัพย์สินทางปัญญา (Intellectual Property)
ของตนสู่ตลาดมากขึ้น ด้วยความหลากหลาย (Products & Services Portfolio)
เพื่อสร้างอัตรากำไรขั้นต้นที่สูงขึ้น (Profit Margin)
รวมทั้งความร่วมมือกับบริษัทพันธมิตรที่เป็นผู้นำแต่ละตลาดพัฒนาสินค้าอินโนเวชั่นสู่ตลาดร่วมกัน
เพื่อใช้จุดแข็งของกันและกันสนับสนุนธุรกิจให้เติบโต
ตลอดถึงวางเป้าหมายค้นหาการดำเนินธุรกิจรูปแบบใหม่ๆ (Business Model) เช่น
ซอฟต์แวร์บริการ (SaaS: Software as a Service) และเทคโนโลยี Cloud Services
เพื่อสร้างผลกำไรระยะยาว

กล่าวได้ว่าเอ็ม เอฟ อี ซีฯ
เป็นหนึ่งในไม่กี่บริษัทของไทยที่ให้บริการโซลูชั่นได้ครอบคลุมทุกภาคส่วนของไอที ไม่ว่าจะเป็น
Infrastructure เช่น Server, Storage, Network, Database, Middleware, Cloud
Services และ End-to-end Security หรือ Application ต่างๆ รวมทั้ง Application
ที่พัฒนาขึ้นใหม่ และผลจากการควบรวมกิจการกับ 3
บริษัทผู้ประกอบธุรกิจด้านเทคโนลียีสารสนเทศในนาม MFEC GROUP
ทำให้มั่นใจว่าบริษัทมีทีมงานที่สามารถช่วยคิด ออกแบบ
และติดตั้งโซลูชั่นได้ตรงกับความต้องการของลูกค้าอย่างครบวงจร
อีกทั้งยังสามารถผสมผสานโซลูชั่นต่างๆ ให้เป็น Value Added
เพื่อช่วยให้ลูกค้าตัดสินใจซื้อได้ง่ายขึ้น เช่น Sun Server แต่สามารถเพิ่มโซลูชั่นการทำ
Security Hardening และ Assessment เข้าไปในโครงการ
โดยราคาไม่เพิ่มขึ้นมากเมื่อเทียบกับสิ่งที่ลูกค้าจะได้รับ
ตลอดถึงการมีมาตรฐานดำเนินงานในระดับสากลที่เป็นที่ยอมรับ เช่น CMMI, ITIL, PMP,
OSSTMM ซึ่งบริษัทมีการให้บริการที่เรียกว่า MFEC Collaboration Services
ไม่ว่าลูกค้าจะซื้อผลิตภัณท์หรือบริการเพียงส่วนหนึ่งส่วนใด
แต่ถ้าปัญหาที่พบเกี่ยวเนื่องกับผลิตภัณท์ที่บริษัทมีผู้เชี่ยวชาญอยู่
ทางทีมงานที่ดูแลลูกค้าจะวิเคราะห์และแนะนำการแก้ปัญหาโดยเร็วที่สุดจากจุดเดียว

นอกจากนี้ ยังมีการพัฒนาบริการเสริมที่ช่วยให้ลูกค้ามีการใช้งานผลิตภัณท์หรือบริการได้โดยง่าย
ให้เกิดประสิทธิภาพและประสิทธิผลสูงสุด เช่น "MFEC System Monitoring Tools", "MFEC
MRTG Performance Monitor" และ "Security Bug Alert" เป็นต้น
และเพื่อเป็นการการันตีความพึงพอใจในการบริการสูงสุดอย่างต่อเนื่อง บริษัทยังมีหน่วยงาน CRM
(Customer Relationship Management) ในการเข้าร่วมดูแลลูกค้าของบริษัท
เพื่อความมั่นใจในคุณภาพของการบริการและความพึงพอใจในทุกๆ บริการของบริษัท

4) การขยายฐานลูกค้าแบบเจาะกลุ่มเป้าหมายและรักษาไว้ซึ่งฐานลูกค้าเดิม

นโยบายในการขยายฐานกลุ่มลูกค้าเพิ่มมากขึ้นทั้งในเชิงกว้างและเชิงลึกครอบคลุมลูกค้ากลุ่มธุรกิจต่างๆ
ของบริษัทนั้นยังคงดำเนินไปอย่างต่อเนื่อง ทั้งในด้านการรักษาฐานลูกค้าเดิมและเพิ่มกลุ่มลูกค้าใหม่
โดยมุ่งเน้นลูกค้าซึ่งเป็นผู้นำในกลุ่มอุตสาหกรรมที่มีอัตราการเติบโตของความต้องการงานบริการด้านเทคโนโลยีสารสนเทศสูง
ในการเสริมสร้างความสัมพันธ์อันดีกับลูกค้าในลักษณะการเป็นพันธมิตรทางธุรกิจ
เพื่อสร้างความสัมพันธ์ที่ยั่งยืนและต่อเนื่อง
ทำให้ได้รับความไว้วางใจในการใช้บริการจากลูกค้าเรื่อยมาด้วยมูลค่างานที่เพิ่มขึ้นเป็นลำดับ
เห็นได้จากในปี 2554
บริษัทมีสัดส่วนรายได้หลักจากการขายสินค้าและบริการซึ่งเป็นฐานลูกค้าเดิมประมาณ 99%
โดยบริษัทมีนโยบายขยายฐานลูกค้าโดยเน้น Segment Marketing
หรือการทำตลาดแบบเจาะกลุ่มเป้าหมาย เช่น กลุ่มการเงินการธนาคาร
ซึ่งคาดว่าจะมีการเติบโตสูงสุดจากค่าใช้จ่ายในการปรับปรุงระบบไอทีของสถาบันการเงินตามมาสเตอร์แพลนเฟส
2 ของธนาคารแห่งประเทศไทย เพื่อรองรับกฎระเบียบต่างๆ อาทิ การปรับปรุงระบบฐานข้อมูล
(Data Management) ขององค์กร
ในการปฏิบัติตามหลักเกณฑ์การกำกับดูแลเงินกองทุนของสถาบันการเงินตาม Basel II
ที่เริ่มบังคับใช้ตั้งแต่ปีพ.ศ. 2551 และวิธีการลงบัญชีแบบใหม่ IAS 39
รวมทั้งการแข่งขันทางธุรกิจที่เพิ่มขึ้น เพื่อยกระดับความสามารถด้านการแข่งขัน นอกจากนี้
ยังมีกลุ่มลูกค้าโทรคมนาคมที่มีการลงทุนระบบไอที เพื่อรองรับการแข่งขันทางธุรกิจ
และการให้บริการ 3G ถึงแม้จะได้รับผลกระทบจากความชะงักงันของนโยบายรัฐบาล
แต่หากมีการเปิดให้บริการจริง
เชื่อว่าจะส่งผลดีต่อภาพรวมการใช้งานและการเปลี่ยนแปลงโครงสร้างการใช้เทคโนโลยีครั้งใหญ่
รวมถึงความต้องการลงทุนด้านไอทีจำนวนมาก ทั้งนี้บริษัทมีประสบการณ์และความชำนาญเฉพาะ
(Domain Expert) โดยเฉพาะกลุ่มโทรคมนาคมภาครัฐ
ที่ยังคงมีเม็ดเงินลงทุนทางด้านเทคโนโลยีสารสนเทศจำนวนมากจากนโยบายของรัฐบาล
นอกเหนือจากกลุ่มโทรคมนาคมภาคเอกชนซึ่งเป็นลูกค้าหลักในปัจจุบัน รวมไปถึงกลุ่มรัฐวิสาหกิจ
พลังงาน และภาคราชการที่คาดว่ายังมีเม็ดเงินลงทุนด้านไอทีจำนวนมากเช่นกัน

เห็นได้จากในปี 2554 บริษัทได้มีการปรับโครงสร้างองค์กรและขยายทีมงาน
เพื่อเพิ่มความแข็งแกร่งให้กับองค์กร รองรับโอกาสทางธุรกิจที่จะเข้ามาในอนาคตอันใกล้
จึงได้ควบรวมกิจการกับ 3 บริษัทผู้ประกอบธุรกิจด้านเทคโนลียีสารสนเทศชั้นนำ ได้แก่ กลุ่มบริษัท
ซอฟต์สแควร์ บริษัท บิสซิเนส แอพพลิเคชั่น จำกัด และบริษัท โมทีฟ เทคโนโลยี จำกัด (มหาชน)
ในนาม MFEC GROUP เพื่อครอบคลุมลูกค้ากลุ่มต่างๆ ทั่วประเทศ
และตอบสนองนโยบายการขยายฐานลูกค้าแบบเจาะกลุ่มเป้าหมาย
เพื่อก้าวสู่ตลาดภูมิภาคและระดับโลก รองรับการเปิดประชาคมเศรษฐกิจอาเซียน หรือ AEC
(Asian Economic Community) ในปี 2558 ด้วยความรู้ความเข้าใจในธุรกิจของลูกค้า
และทางเลือกผลิตภัณฑ์และบริการที่หลากหลาย
ในการพัฒนาผลิตภัณฑ์ที่เป็นทรัพย์สินทางปัญญาของตนเอง (Intellectual Property)
พร้อมทั้งเพิ่มทีมงานขาย และบุคลากรที่มีความรู้ความชำนาญเฉพาะด้าน (Business
Analyst/Domain Expert) ในแต่ละกลุ่มธุรกิจของลูกค้า
เพื่อเพิ่มปริมาณการซื้อขายในทุกกลุ่มอุตสาหกรรม รวมถึงความร่วมมือกับผู้นำด้านเทคโนโลยี
(Vendor) รายต่างๆ เพื่อนำเสนอเทคโนโลยีและนวัตกรรมใหม่ๆ ที่ก้าวล้ำนำคู่แข่งอยู่เสมอ
โดยมุ่งเน้นพัฒนาผลิตภัณฑ์และบริการในส่วนที่มีความรู้ความเชี่ยวชาญ อาทิ
ระบบบริหารจัดการคลังข้อมูล (Data Warehouse and Business Intelligence)
ระบบบริหารจัดการงานเทคโนโลยีสารสนเทศ (Business Service Management)
ระบบบริหารจัดการความปลอดภัยของข้อมูล (Security and Identity Management)
และระบบบริหารจัดการความเสี่ยงจากข้อกำหนดด้านกฎหมาย (Regulatory Compliance and
Risk Management) เป็นต้น เพื่อเจาะกลุ่มเป้าหมายที่เป็นตลาดเฉพาะ (Niche Market)
ด้วยกลยุทธ์การขยายฐานลูกค้าด้วยการบอกเล่าแบบปากต่อปาก (Word of Mouth)
ของลูกค้าระดับ CIO และการบริการลูกค้าที่เหนือความคาดหมายเสมอ (Always Exceed
Expectations) ด้วยความสามารถในการแก้ไขปัญหาอย่างรวดเร็ว
ช่วยสร้างความแตกต่างจากคู่แข่งขันรายอื่นๆ

ลักษณะลูกค้า และกลุ่มลูกค้าเป้าหมาย 

กลุ่มลูกค้าเป้าหมายหลักของบริษัท ได้แก่
รัฐวิสาหกิจขนาดใหญ่ที่ต้องการบริการทางด้านระบบงานคอมพิวเตอร์ และเครือข่ายสารสนเทศสูง
โดยสามารถแบ่งได้เป็นกลุ่มหลัก คือ กลุ่มสื่อสารโทรคมนาคม กลุ่มสถาบันการเงิน
กลุ่มภาครัฐและการศึกษา กลุ่มอุตสาหกรรมการผลิต กลุ่มรัฐวิสากิจและสาธารณูปโภค
และกลุ่มบริการทางการแพทย์ โดยมูลค่าการจำหน่ายสินค้าและบริการแก่ลูกค้าแต่ละกลุ่มในช่วง 3
ปีที่ผ่านมา และสิ้นสุดวันที่ 31 ธันวาคม 2554 เป็นดังนี้

ตารางแสดงโครงสร้างรายได้แบ่งตามกลุ่มลูกค้าของบริษัทของงบการเงินเฉพาะบริษัทประจำปี
2552-2554

  -------------------- ---------- --------- ---------- -------- -------- -------
  กลุ่มลูกค้า              ปี 2552               ปี 2553              ปี 2554   

                       ล้านบาท     ร้อยละ     ล้านบาท     ร้อยละ    ล้านบาท   ร้อยละ

  กลุ่มสื่อสารโทรคมนาคม    733.00     33.1      718.00     35.3     1,227    29.5

  กลุ่มภาครัฐและการศึกษา   517.00     23.3      372.00     19.0     703      16.9

  กลุ่มสถาบันการเงิน       457.00     20.6      356.00     18.2     926      22.2

  กลุ่มอุตสาหกรรมการผลิต   191.00     13.1      189.00     9.3      128      3.0

  กลุ่มพลังงาน            291.00     8.6       298.00     16.9     394      9.5
  และสาธารณูปโภค                                                          

  กลุ่มอื่น ๆ              27.00      1.3       25.00      1.3      6        0.2

  รวมรายได้ของบริษัท      2,216      100       1,958      100      3,385    81.30

  รายได้ของบริษัทย่อย      464.00               588.00              779      18.70

  รวม                  2,680                2,546               4,164    100
  -------------------- ---------- --------- ---------- -------- -------- -------

หากพิจารณาจากงบการเงินเฉพาะบริษัทในปี 2554
บริษัทยังมีสัดส่วนรายได้จากการให้บริการและขายสินค้าให้กับลูกค้าในกลุ่มสื่อสารโทรคมนาคมสูงสุดคิดเป็นสัดส่วนร้อยละ
29.5 รองลงมาเป็นกลุ่มสถาบันการเงินร้อยละ 22.2 กลุ่มภาครัฐและการศึกษาร้อยละ 16.9
กลุ่มพลังงานและสาธารณูปโภคร้อยละ 9.5 กลุ่มอุตสาหกรรมการผลิตร้อยละ 3.0 และกลุ่มอื่นๆ
ร้อยละ 0.02 และบริษัทย่อยร้อยละ 18.7

ในช่วง 6 เดือนแรกปี 2554 กลุ่มธุรกิจสื่อสารโทรคมนาคมมีสัดส่วนที่ลดลงเล็กน้อย
เนื่องจากความไม่ชัดเจนด้านนโยบาย 3G ของรัฐบาล
ประกอบกับยังไม่มีการลงทุนจำนวนมากด้านการเปลี่ยนแปลงเทคโนโลยี
แต่ทว่าหลังจากมีการจัดตั้งรัฐบาลใหม่ในช่วงครึ่งปีหลัง ภาคเอกชนซึ่งเป็นฐานลูกค้าหลักของเอ็ม
เอฟ อี ซีฯ เริ่มมีการลงทุนด้านเทคโนโลยีสารสนเทศมากขึ้นอย่างเด่นชัด
จากสภาพการแข่งขันทางธุรกิจ เพื่อเพิ่มศักยภาพการแข่งขัน
โดยเฉพาะกลุ่มสื่อสารโทรคมนาคมและกลุ่มสถาบันการเงิน
อันเนื่องจากนโยบายการสนับสนุนธุรกิจด้านไอทีมากขึ้นของรัฐบาล อาทิ High-Speed Broadband
และ Wi-Fi ฟรี 2 หมื่นจุด ทั้งในส่วนธุรกิจสื่อสารโทรคมนาคมภาครัฐบาล
ที่บริษัทมีนโยบายขยายขอบเขตการให้บริการมากขึ้น เช่น บริษัท ทีโอที จำกัด (มหาชน) และบริษัท
กสท โทรคมนาคม จำกัด (มหาชน)
และกลุ่มธุรกิจสื่อสารโทรคมนาคมภาคเอกชนที่เป็นลูกค้าหลักในปัจจุบัน เช่น บริษัท แอดวานซ์
อินโฟร์ เซอร์วิส จำกัด (มหาชน), บริษัท โทเทิ่ล แอ็คเซ็ส คอมมูนิเคชั่น จำกัด (มหาชน),
บริษัท ชิน คอร์ปอเรชั่น จำกัด (มหาชน), บริษัท ทรู วิชั่นส์ จำกัด (มหาชน) และบริษัท บริษัท
ทีทีแอนด์ที จำกัด (มหาชน) เป็นต้น

เช่นเดียวกับกลุ่มสถาบันการเงินที่มีการลงทุนด้านเทคโนโลยีสารสนเทศมากขึ้น
ซึ่งบริษัทได้มุ่งเน้นขยายตลาดไปสู่ลูกค้ากลุ่มดังกล่าวมากขึ้นเช่นกัน
เนื่องจากเป็นตลาดที่มีศักยภาพและแนวโน้มการเติบโตที่ดี
มีความต้องการลงทุนโครงสร้างพื้นฐานด้านไอที (Infrastructure)
เพื่อพัฒนาผลิตภัณฑ์และบริการให้มีความแตกต่างจากคู่แข่งขัน รวมถึงการขยายสาขาย่อย
หลังจากที่ธนาคารแห่งประเทศไทยอนุญาตให้ธนาคารต่างชาติขยายสาขาเพิ่มขึ้นตามมาสเตอร์แพลนเฟส
2 ซึ่งที่ผ่านมาบริษัทฯ
ได้รับความสนใจและไว้วางใจที่ดีจากลูกค้าเพิ่มมากขึ้นเป็นลำดับในการพัฒนาโซลูชั่นให้กับลูกค้า
เพื่อรองรับกฎระเบียบต่างๆ
ในการปฏิบัติตามหลักเกณฑ์การกำกับดูแลเงินกองทุนของสถาบันการเงินตาม Basel II
ที่เริ่มบังคับใช้ตั้งแต่ปีพ.ศ. 2551 และวิธีลงบัญชีแบบใหม่ IAS 39
ทั้งนี้เพื่อเป็นการปรับปรุงระบบโครงสร้างขององค์กร
และนำเทคโนโลยีสารสนเทศมาประยุกต์ใช้ด้านการเงินการธนาคาร
รวมทั้งยกระดับความสามารถด้านการแข่งขันที่เริ่มรุนแรงมากขึ้น
ในการสนับสนุนให้ลูกค้าทำธุรกรรมทางการเงินผ่านเครือข่ายสารสนเทศ
ด้วยจุดเด่นทางด้านคุณภาพและการให้บริการที่ดี
และความรู้ความเชี่ยวชาญระดับสากลในการออกแบบโซลูชั่นที่สอดคล้องความต้องการของลูกค้า อาทิ
การปรับปรุงระบบฐานข้อมูล (Data Management), Internet Banking, Loan
Origination System และ Bad Debt Management เป็นต้น

ในปี 2554 บริษัทได้มีการปรับโครงสร้างทีมงานและบุคลากรอย่างต่อเนื่อง
เพื่อรองรับความต้องการของลูกค้ากลุ่มดังกล่าว และเป็นการขยายฐานลูกค้าแบบเจาะกลุ่มเป้าหมาย
โดยการเพิ่มทีมงานขาย และบุคลากรที่มีความรู้ความเชี่ยวชาญเฉพาะด้าน (Business
Analyst/Domain Expert) ทั้งในด้านเทคโนโลยีและองค์ความรู้
เพื่อพัฒนาความรู้ความเข้าใจในเรื่องของธุรกิจการเงินมากยิ่งขึ้น
และความสามารถในการแก้ไขปัญหาทางธุรกิจให้กับลูกค้า
เนื่องจากคาดว่าธุรกิจดังกล่าวจะมีภาวะการแข่งขันการใช้ไอทีเพิ่มสูงขึ้น
ซึ่งบริษัทมั่นใจว่าจะสามารถให้บริการลูกค้ากลุ่มนี้ได้เป็นอย่างดี
เห็นได้จากการมีส่วนแบ่งการตลาดลูกค้ากลุ่มนี้เพิ่มมากขึ้นในทุกปี โดยในปี 2554
บริษัทมีสัดส่วนรายได้จากการรับงานจากกลุ่มลูกค้าประเภทสถาบันการเงินคิดเป็นร้อยละ 22.2
ซึ่งลูกค้าหลักในกลุ่มนี้ อาทิเช่น ธนาคารกสิกรไทย จำกัด (มหาชน), บริษัท กรุงไทย คอมพิวเตอร์
เซอร์วิสเซส จำกัด, ธนาคารออมสิน, ธนาคารกรุงศรีอยุธยา จำกัด (มหาชน),
ธนาคารทหารไทย จำกัด (มหาชน), ตลาดหลักทรัพย์แห่งประเทศไทย, ธนาคารเกียรตินาคิน,
บริษัทโตโยต้าลิสซิ่ง เป็นต้น

บริษัทมีนโยบายขยายขอบเขตการให้บริการไปยังกลุ่มภาครัฐและการศึกษามากขึ้น
ที่คาดว่าจะมีเม็ดเงินลงทุนด้านไอทีจำนวนมากจากโครงการของรัฐบาลที่มีนโยบายสนับสนุนธุรกิจด้านไอทีมากขึ้น
โดยเฉพาะในช่วงครึ่งปีหลัง อาทิ One Tablet One Per Child
แต่ผลจากอุทกภัยครั้งใหญ่ในช่วงปลายปี ส่งผลให้ภาครัฐชะลอการตัดสินใจลงทุนต่างๆ
ในบางโครงการ แต่ทว่าบริษัทยังคงสามารถรักษาสัดส่วนรายได้จากลูกค้ากลุ่มดังกล่าวไว้ได้
ซึ่งเป็นผลจากการเข้าประมูลโครงการขนาดใหญ่ต่อเนื่องจากปีที่ผ่านมา เช่น โครงการ NOE
Plaza ในการพัฒนาระบบตลาดการศึกษาออนไลน์ให้กับกระทรวงศึกษาธิการ เห็นได้จากในปี 2554
บริษัทมีรายได้จากการรับงานภาครัฐและการศึกษามากขึ้น คิดเป็นสัดส่วนร้อยละ 16.9
ซึ่งกลุ่มลูกค้าของบริษัทในภาครัฐและการศึกษา อาทิเช่น สำนักงานป้องกันและปราบปรามยาเสพติด,
สำนักงานประกันสังคม, สำนักงานหลักประกันสุขภาพแห่งชาติ, บริษัท การบินไทย จำกัด
(มหาชน), กองทัพไทย, การทางพิเศษแห่งประเทศไทย, สำนักงานปลัดกระทรวงการคลัง,
กรมอาชีวศึกษา, กระทรวงการคลัง, เป็นต้น

ส่วนกลุ่มอุตสาหกรรมการผลิต
บริษัทมีนโยบายขยายขอบเขตการให้บริการไปยังลูกค้ากลุ่มนี้มากขึ้นเช่นกัน แบ่งตามประเภทธุรกิจ
อาทิเช่น กลุ่มอุตสาหกรรมการผลิตขนาดใหญ่, กลุ่มพลังงาน และกลุ่มธุรกิจค้าปลีก เป็นต้น
ซึ่งยังคงมีความต้องการด้านเทคโนโลยีสารสนเทศเพิ่มขึ้นต่อเนื่อง
โดยเฉพาะในกลุ่มพลังงานที่ยังมีความต้องการลงทุนด้านเทคโนโลยีสารสนเทศสูง
ซึ่งอนาคตบริษัทยังคงมุ่งเน้นที่จะขยายการรับงานในกลุ่มธุรกิจนี้เพิ่มมากขึ้นอย่างต่อเนื่อง
และมั่นใจว่าจะสามารถให้บริการลูกค้าในกลุ่มนี้ได้อย่างดีเยี่ยม โดยเฉพาะการจัดหานวัตกรรมใหม่ๆ
ที่เหมาะสมกับความต้องการของลูกค้า โดยในปี 2554
บริษัทยังคงสามารถรักษาสัดส่วนรายได้จากลูกค้ากลุ่มดังกล่าวไว้ได้ในระดับคงที่ในสัดส่วนร้อยละ 3
ซึ่งลูกค้าหลักของบริษัทในกลุ่มนี้ อาทิเช่น บริษัท คลาวครีเอชั่น จำกัด, บริษัท เนสท์เล่ (ไทย)
จำกัด, บริษัท สยามแมคโคร จำกัด มหาชน, บริษัท สแปนชั่น (ไทยแลนด์) จำกัด, บริษัท
อายิโน๊ะโมโต๊ะ (ประเทศไทย) จำกัด, บริษัท ไบเออร์ไทย จำกัด, บริษัท ไทยน้ำทิพย์ จำกัด,
บริษัท แปซิฟิกไพพ์ จำกัด (มหาชน), เป็นต้น

และนอกเหนือจากกลุ่มลูกค้าหลักดังกล่าวข้างต้นแล้ว ในปี 2554
บริษัทยังคงมีการบริการลูกค้าไปยังธุรกิจอื่นๆ เพิ่มเติม ได้แก่ กลุ่มรัฐวิสากิจและสาธารณูปโภค
และกลุ่มบริการทางการแพทย์ โดยมีสัดส่วนรายได้จากกลุ่มดังกล่าวคิดเป็นร้อยละ 9.5 และ 0.2
ตามลำดับ ซึ่งลูกค้าหลักของบริษัทในกลุ่มดังกล่าว อาทิเช่น กลุ่มบริษัท ปตท. จำกัด (มหาชน),
การไฟฟ้าส่วนภูมิภาค, บริษัท เชฟรอนประเทศไทยสำรวจและผลิต จำกัด, บริษัท บ้านบึงเวชกิจ
จำกัด เป็นต้น

ทั้งนี้จากนโยบายของรัฐบาลใหม่ โดยเฉพาะนโยบายที่สนับสนุนอุตสาหกรรมไอที
ทำให้บริษัทเริ่มมีงานใหม่ๆ จากภาครัฐมากขึ้น ประกอบกับนโยบายการเพิ่มค่าแรงขั้นต่ำ 300
บาทต่อวัน และอื่นๆ ส่งผลให้ภาคเอกชนเริ่มมีแนวโน้มปรับตัวและใช้กลยุทธ์ด้านการลดต้นทุนมากขึ้น
ด้วยการหันมาใช้เทคโนโลยีแทนแรงงานคน ดังนั้น
จากปัจจัยเหล่านี้ทำให้บริษัทฯเริ่มรับงานภาคเอกชนเพิ่มขึ้นด้วย
แต่จะยังคงสัดส่วนงานภาคเอกชนประมาณ 47% และภาครัฐประมาณ 53%
เพราะมีความคล่องตัวมากกว่า แม้ว่าปัจจุบันงานภาครัฐจะเริ่มเข้ามามากขึ้นก็ตาม

อย่างไรก็ดี ความสูญเสียจากมหาอุทกภัยครั้งร้ายแรงในช่วงปลายปี 2554
ถือเป็นตัวแปรสำคัญที่บั่นทอนให้ธุรกิจต่างๆ ที่กำลังเดินหน้าไปได้ดีได้รับความเสียหาย
และเป็นการฉุดรั้งการเติบโตของอุตสาหกรรมไปโดยปริยาย
แต่หลังจากที่สถานการณ์น้ำท่วมเริ่มคลี่คลาย บริษัทฯ คาดการณ์ว่าธุรกิจต่างๆ
จะสามารถฟื้นตัวและกลับมาเติบโตได้ดีขึ้นเป็นลำดับ
ซึ่งจากการปรับโครงสร้างองค์กรและควบรวมกิจการกับ 3
บริษัทผู้ประกอบธุรกิจด้านเทคโนโลยีสารสนเทศชั้นนำในนาม MFEC GROUP
ทำให้เชื่อมั่นได้ว่าบริษัทฯ
จะสามารถเตรียมความพร้อมในด้านการพัฒนาผลิตภัณฑ์และการบริการได้ดียิ่งขึ้น
เพื่อตอบสนองความต้องการของลูกค้าได้อย่างตรงจุดและสมบูรณ์แบบมากที่สุด

ช่องทางการจัดจำหน่าย 

กลยุทธ์การสร้างความสัมพันธ์ที่ดีกับลูกค้า
และความหลากหลายในด้านของผลิตภัณฑ์และการบริการที่นำเสนอ รวมถึงคุณภาพการให้บริการที่ดี
ถือเป็นปัจจัยสำคัญที่ทำให้บริษัทยังคงได้รับความไว้วางใจจากกลุ่มลูกค้าด้วยมูลค่างานที่เพิ่มขึ้นเป็นลำดับ
ด้วยประสบการณ์ความเชี่ยวชาญ และความรู้ความเข้าใจในธุรกิจของลูกค้า
ในการออกแบบโซลูชั่นที่สอดคล้องกับความต้องการของลูกค้า
เพื่อเพิ่มขีดความสามารถด้านการแข่งขัน
เห็นได้จากรายได้ของบริษัทส่วนใหญ่ยังคงมาจากฐานลูกค้าเดิมคิดเป็นสัดส่วนถึงร้อยละ 99
รวมถึงกลยุทธ์การขยายฐานเพื่อเพิ่มกลุ่มลูกค้าใหม่อย่างต่อเนื่อง อาทิ กลุ่มสถาบันการเงิน
ภาคราชการ รัฐวิสาหกิจ และพลังงาน
ที่มีแนวโน้มการลงทุนทางด้านเทคโนโลยีสารสนเทศมากขึ้นจากนโยบายการสนับสนุนด้านไอทีของรัฐบาล
นอกเหนือจากกลุ่มสื่อสารโทรคมนาคมซึ่งเป็นกลุ่มลูกค้าหลักในปัจจุบัน ซึ่งผลการควบรวมกิจการกับ 3
บริษัทผู้ประกอบธุรกิจด้านเทคโนโลยีสารสนเทศระดับแนวหน้าของประเทศไทยในนาม MFEC GROUP
จะช่วยเพิ่มช่องทางการตลาด และรายได้ของบริษัทมากขึ้น
สู่ความเป็นผู้นำที่โดดเด่นในอุตสาหกรรมซอฟต์แวร์และไอทีเซอร์วิสของประเทศ
พร้อมทั้งส่งเสริมแผนการตลาดของบริษัทในการก้าวสู่ตลาดในระดับภูมิภาคและตลาดโลกได้รวดเร็วขึ้น
ทั้งนี้บริษัทมีการรับงานโดยผ่านการติดต่อและเจรจากับลูกค้าโดยตรงเป็นส่วนใหญ่
ซึ่งเป็นวิสาหกิจขนาดใหญ่ โดยในปี 2554 มีสัดส่วนคิดเป็นร้อยละ 73
ของยอดการขายและให้บริการรวม ซึ่งส่วนใหญ่จะเป็นกลุ่มลูกค้าจากภาคเอกชน คิดเป็นสัดส่วนร้อย
47 ขณะที่ลูกค้าจากภาครัฐวิสาหกิจงานที่ได้รับส่วนใหญ่จะมาจากการประมูลงานเกือบทั้งหมด
คิดเป็นสัดส่วนประมาณร้อยละ 53 โดยบริษัทได้มีการจัดตั้งและแบ่งทีมงานขายออกเป็น 6 กลุ่ม
ตามลักษณะของกลุ่มลูกค้าเป้าหมายคือกลุ่มสื่อสารโทรคมนาคม กลุ่มภาครัฐและการศึกษา
กลุ่มรัฐวิสาหกิจและสาธารณูปโภค กลุ่มสถาบันการเงิน กลุ่มอุตสาหกรรมการผลิต
และกลุ่มบริการทางการแพทย์ โดยทำหน้าที่ดูแลและนำเสนอบริการต่างๆ ให้แก่ลูกค้า
รวมทั้งเพิ่มขีดความสามารถในการให้บริการ เพื่อตอบสนองความต้องการลูกค้า

ภาวะอุตสาหกรรม และการแข่งขัน

ภาวะและแนวโน้มตลาดโดยรวม 

ปี 2554 ที่ผ่านมา กองทุนการเงินระหว่างประเทศ (IMF)[1]
ได้ปรับลดการคาดการณ์การขยายตัวทางเศรษฐกิจโลก ว่าจะขยายตัวจากร้อยละ 4.4 เหลือร้อยละ
4.0 เศรษฐกิจหลายประเทศเผชิญปัญหาต่างๆ
ไม่ว่าจะเป็นประเทศสหรัฐอเมริกาที่เริ่มฟื้นตัวจากปัญหาวิกฤตทางการเงิน
แต่ก็ส่งผลให้ประเทศต้องเผชิญกับปัญหาหนี้สินสาธารณะที่อยู่ในระดับสูง
ปัญหาวิกฤติหนี้สาธารณะของสหภาพยุโรปที่กำลังลุกลามสู่บางประเทศ เช่น อิตาลี
ซึ่งเป็นประเทศที่มีเศรษฐกิจใหญ่เป็นอันดับ 3 ของยุโรป ส่งผลให้เศรษฐกิจประเทศจีน อินเดีย
รัสเซีย บราซิล และอาเซียนชะลอตัวลง นอกจากนี้ ประเทศญี่ปุ่นได้รับผลกระทบจากเหตุภัยพิบัติ
และเหตุการณ์น้ำท่วมของประเทศไทยยังส่งผลกระทบต่อภาคอุตสาหกรรมในหลายๆ ประเทศ เช่น
ญี่ปุ่น สหรัฐฯ โดยเฉพาะในส่วนของอุตสาหกรรมยานยนต์ และชิ้นส่วนอิเลคทรอนิกส์ เป็นต้น
เนื่องจากประเทศไทยเป็นฐานการผลิตที่สำคัญในอุตสาหกรรมดังกล่าว

ด้านเศรษฐกิจไทยในปี 2554 ผลิตภัณฑ์มวลรวมในประเทศ หรือ GDP ในไตรมาสที่ 3 ของปี 2554
ขยายตัวร้อยละ 3.5 เพิ่มขึ้นจากไตรมาสที่ 2 ของปี 2554 ที่ขยายตัวร้อยละ 2.7
แต่ชะลอตัวลงเมื่อเทียบกับไตรมาสที่ 3 ของปี 2553 ที่ขยายตัวร้อยละ 6.6
โดยปัจจัยที่ทำให้อัตราการขยายตัวเพิ่มขึ้นจากไตรมาสที่ 2 ของปี 2554 คือ
อุปสงค์ต่างประเทศขยายตัวสูงขึ้น ในขณะที่อุปสงค์ในประเทศรวมขยายตัวชะลอลง
โดยการใช้จ่ายเพื่อการอุปโภคบริโภคของครัวเรือนและการลงทุนขยายตัวชะลอลง
ในขณะที่การใช้จ่ายเพื่อการอุปโภคบริโภคของรัฐบาลขยายตัวสูงขึ้นเล็กน้อย
การส่งออกสินค้าขยายตัวสูงขึ้น

อย่างไรก็ตาม จากเหตุการณ์อุทกภัยที่เกิดขึ้นเมื่อไตรมาส 4 ปี 2554
ส่งผลกระทบต่อเศรษฐกิจไทยในวงกว้าง ทั้งในด้านการใช้จ่ายภายในประเทศและในด้านการผลิต
ซึ่งในภาคการผลิตที่สำคัญก็คือภาคอุตสาหกรรม
โดยในด้านการใช้จ่ายภายในประเทศมีแนวโน้มที่การบริโภคภาคเอกชนจะขยายตัวในอัตราชะลอลงจากการที่การจับจ่ายใช้สอยของประชาชนในพื้นที่ที่ประสบปัญหาอุทกภัยมีการหยุดชะงักลง
ประกอบกับรายได้ที่ลดลงของผู้ใช้แรงงานจากการหยุดการจ้างงานของสถานประกอบการที่ประสบภัย
รวมถึงการสูญเสียรายได้ของเกษตรกร
เนื่องจากผลผลิตทางการเกษตรได้รับความเสียหายในวงกว้าง
ล้วนส่งผลกระทบให้การบริโภคภาคเอกชนโดยรวมชะลอตัวลงในอนาคต
และคาดว่าจะทำให้ดัชนีผลผลิตอุตสาหกรรม หรือ MPI (Manufacturing Production Index)
ในไตรมาสที่ 4 ปี 2554 หดตัวร้อยละ 27.9 เมื่อเทียบกับช่วงเดียวกันของปีก่อน
ซึ่งจะส่งผลให้ผลผลิตอุตสาหกรรมตลอดทั้งปี 2554 หดตัวติดลบร้อยละ7-8 และจากทิศทางดังกล่าว
คาดว่าจะส่งผลให้ผลิตภัณฑ์มวลรวม หรือจีดีพีของภาคอุตสาหกรรม (มูลค่า ณ ราคาคงที่) ตลอดทั้งปี
2554 อยู่ในช่วงหดตัวร้อยละ 0.5 หรือขยายตัวไม่เกินร้อยละ 1.0

นอกจากนี้ เนคเทค ร่วมกับ ซิป้า ทรีดี้ และสวทช[2] คาดการณ์ว่าปี 2554
ภาพรวมตลาดไอซีทีไทย ซึ่งประกอบด้วยตลาดคอมพิวเตอร์ฮาร์ดแวร์ ตลาดสื่อสาร ตลาดซอฟต์แวร์
และบริการด้านคอมพิวเตอร์จะโตขึ้นอีก 11.7% หรือคิดเป็นมูลค่าตลาดรวม 678,648 ล้านบาท
จากปีที่ผ่านมาตลาดไอซีทีมีมูลค่า 607,385 ล้านบาท โตขึ้น 9.2%
และคาดว่าอุตสาหกรรมซอฟต์แวร์จะมีการเติบโตเพิ่มขึ้น 16.34% มีมูลค่าตลาดอยู่ที่ 84,233
ล้านบาท มีปัจจัยมาจากภาวะเศรษฐกิจของโลกและเศรษฐกิจของไทยที่ฟื้นตัวอย่างต่อเนื่อง
ส่งผลให้แนวโน้มการลงทุนขยายตัวอยู่ที่ 8.7%
รวมทั้งการปรับตัวของผู้ประกอบการที่พัฒนาซอฟต์แวร์ให้มีขนาดเล็กลง
กลุ่มภาคเศรษฐกิจหลักยังมีงบประมาณในการลงทุนด้านซอฟต์แวร์และการขยายตัวของการใช้งานซอฟต์แวร์ทั้ง
Embedded Software และ Mobile Application นอกจากนี้
แนวโน้มของเทคโนโลยีใหม่ที่กำลังเข้าสู่สังคมก็เป็นตัวกระตุ้นให้ตลาดซอฟต์แวร์มีการเติบโต เช่น
การให้บริการซอฟต์แวร์ในรูปแบบ Cloud Computing
ซึ่งบริษัทข้ามชาติรายใหญ่ได้มีการแนะนำการใช้งานซอฟต์แวร์ในรูปแบบดังกล่าวแล้ว
และมีแนวโน้มการเติบโตที่ดี รวมทั้งการขยายตัวของอุปกรณ์เคลื่อนที่สำหรับสื่อสารข้อมูลแบบพกพา
ทั้งไอแพด ไอโฟน และสมาร์ทโฟนที่มีราคาถูกลง ซึ่งส่งผลให้ Application Programs
ในอุปกรณ์เหล่านี้เติบโตตามไปด้วย

The Economist Intelligence Unit (EIU)[3]
ได้ทำรายงานศึกษาข้อมูลเชิงลึกเกี่ยวกับองค์ประกอบสำคัญในการแข่งขันอุตสาหกรรมไอที
และวิเคราะห์เกณฑ์สำคัญใน 66
ประเทศทั่วโลกเพื่อประเมินและเปรียบเทียบสภาพแวดล้อมของอุตสาหกรรมไอที
ด้วยปัจจัยพื้นฐานที่สำคัญต่อการสร้างสรรค์นวัตกรรมด้านไอที เช่น
สิ่งแวดล้อมในการดำเนินธุรกิจโดยรวม โครงสร้างพื้นฐานด้านไอที   ทรัพยากรบุคคล
การค้นคว้าวิจัยและพัฒนา (R&D) สิ่งแวดล้อมด้านกฎหมาย
และการสนับสนุนจากภาครัฐต่อการพัฒนาอุตสาหกรรมไอทีของประเทศ  ปรากฎว่าประเทศไทยมีความสามารถในการแข่งขันเป็นอันดับที่
50 ตกลงจากอันดับ 49 เมื่อปีก่อน
โดยมีสาเหตุหลักมาจากการลดลงของคะแนนในส่วนที่เป็นปัจจัยส่งเสริมสนับสนุนจากรัฐบาลที่มีให้กับการพัฒนาของอุตสาหกรรมไอทีของประเทศ
อย่างไรก็ตาม เมื่อเปรียบเทียบกับประเทศอื่นภายในภูมิภาคเอเชียด้วยกัน ประเทศไทยอยู่ในอันดับที่
11 ถัดจากสาธารณรัฐประชาชนจีน และแซงหน้าฟิลิปปินส์ เวียดนาม และอินโดนีเซีย

สภาวะการแข่งขัน (คู่แข่ง)

อุตสาหกรรมด้านไอทีเป็นอุตสาหกรรมที่ใหญ่และสำคัญ
รวมถึงในประเทศไทยยังมีโอกาสเติบโตได้ต่อเนื่อง
แต่ที่ผ่านมาความเสี่ยงและภัยคุกคามคือความไม่แน่นอนและอุปสรรคจากนโยบายของรัฐบาล
ที่เห็นได้ชัดคือการชะงักงันนโยบายการพัฒนา 3G
ซึ่งหากหมดปัจจัยลบนี้ไปจะเป็นประโยชน์ต่อภาพรวมการใช้งานและการเปลี่ยนแปลงทางโครงสร้างของการใช้เทคโนโลยีครั้งใหญ่ที่ส่งผลดีการเติบโตของประเทศ

เห็นได้จากการใช้จ่ายด้านไอทีที่ฟื้นตัวขึ้นจากปี 2553 ยังคงเติบโตต่อเนื่องในปี 2554 ที่ผ่านมา
โดยภาพรวมของการใช้จ่ายซื้อสินค้าทั้งฮาร์ดแวร์และซอฟต์แวร์
ตลอดจนการใช้จ่ายเพื่อซื้อบริการด้านไอทีต่างๆ มีแนวโน้มเพิ่มขึ้นจากปีที่ผ่านมา
อีกทั้งการพัฒนาคุณภาพและการเข้าถึงอินเทอร์เน็ตความเร็วสูงทั้งแบบมีสายและไร้สายที่สนับสนุนการใช้แอพพลิเคชั่น
และแนวโน้มราคาคอมพิวเตอร์ และสมาร์ทโฟนที่ลดลงอย่างต่อเนื่อง
ช่วยส่งผลให้ปริมาณการใช้ซอฟต์แวร์เติบโตตามไปด้วย

อย่างไรก็ตาม ในไตรมาสสุดท้ายของปี 2554 ได้เกิดเหตุการณ์มหาอุทกภัยขึ้น
ทำให้การใช้จ่ายด้านไอทีหยุดชะงักลง ซึ่งไอดีซี[4] ประเทศไทย
ได้ออกมาเปิดเผยตัวเลขคาดการณ์ ภาพรวมตลาดไอทีในประเทศไทยหลังมหาอุทกภัย
โดยผู้จัดการฝ่ายงานวิจัยและที่ปรึกษาไอดีซี ประเทศไทย กล่าวว่า เหตุการณ์น้ำท่วมกระทบ 3
ภาคส่วนหลักของประเทศไทย ได้แก่ ภาคอุตสาหกรรมการผลิต ภาครัฐ และโทรคมนาคม
ในแง่ไอทีของภาคอุตสาหกรรมการผลิตส่วนใหญ่เป็นงานระยะยาว
ซึ่งจะได้รับผลกระทบกรณีเลื่อนระยะเวลาออกไป
ขณะที่ภาครัฐเองก็ได้วางแผนค่าใช้จ่ายด้านไอทีแล้วเสร็จตั้งแต่ก่อนน้ำท่วม แต่ทำให้โครงการต่างๆ
ต้องเลื่อนหรือยืดระยะเวลาการดำเนินการออกไป ซึ่งถือเป็นผลกระทบระยะสั้น

สำหรับภาคโทรคมนาคมมีทั้งที่ได้ประโยชน์และเสียประโยชน์
ฝั่งผู้ให้บริการโทรศัพท์มือถือก็มีอัตราการใช้งานทั้งวอยซ์และดาต้าในกลุ่มลูกค้าสูงขึ้นมาก
แต่ฝั่งผู้ให้บริการโทรศัพท์ตามบ้านและฟิกซ์ดาต้าตามองค์กรต่างๆ จะค่อนข้างนิ่ง
สถานการณ์น้ำท่วมในประเทศไทยในช่วงที่มวลน้ำเข้าท่วมในกรุงเทพฯ นานกว่า 2 สัปดาห์
ไม่ได้ส่งผลกระทบแค่กลุ่มซัพพลาย แต่รวมถึงกลุ่มการขนส่งด้วย
น่าจะทำให้ยอดรวมการใช้จ่ายการให้บริการด้านไอทีลดลงจากที่คาดการณ์ไว้ 2%
หากยืดเยื้อจะทำให้การใช้จ่ายไอทีเซอร์วิสทั้งปีของไทยลดลงจากที่คาดการณ์ไว้ 4%
สำหรับตัวเลขคาดการณ์เดิมด้านยอดการใช้จ่ายไอทีเซอร์วิสในปี 2554 อยู่ที่ 44,527 ล้านบาท
มีการเติบโตจากปีที่แล้วเป็นอัตราเลขสองหลัก

ขณะเดียวกัน บริษัท เอ็ม เอฟ อี ซี จำกัด (มหาชน)
ก็มีการปรับกลยุทธ์เพื่อเพิ่มความสามารถในการแข่งขันโดยการควบรวมกิจการกับ 3
บริษัทไอทีสัญชาติไทย ในนาม MFEC GROUP คือกลุ่มบริษัท ซอฟต์สแควร์ บริษัท บิสซิเนส
แอพพลิเคชั่น จำกัด และบริษัท โมทีฟ เทคโนโลยี จำกัด (มหาชน)
เพื่อขยายกำลังตั้งรับแผนการเปิดประชาคมเศรษฐกิจอาเซียน หรือ AEC (Asian Economic
Community) ปี 2558 โดยการควบรวมในครั้งนี้
จะทำให้ปัญหาพื้นฐานเป็นปัญหาที่ทุกบริษัทต้องร่วมกันแก้ไข
และยิ่งกว่านั้นคือทำให้ความสามารถในการแข่งขันและการเจรจาต่อรองในธุรกิจไอทีดีขึ้น
สู่ความเป็นผู้นำแทบทุกด้านในอุตสาหกรรมซอฟต์แวร์และไอทีเซอร์วิสของประเทศ

โดยเฉพาะปัญหาของอุตสาหกรรมไอทีคือทรัพยากรบุคคลไม่เพียงพอทั้งปริมาณและคุณภาพ
เกิดปัญหาการแย่งชิงบุคลากรกัน
ซึ่งการรวมกันของกลุ่มไอทีจะทำให้เกิดกลไกที่จะสร้างคนทำได้ดีและเร็วขึ้น
นอกจากนี้ยังสามารถลดข้อจำกัดด้านการลงทุน การวิจัยและการพัฒนา
เนื่องจากที่ผ่านมาบริษัทไอทีส่วนใหญ่ยังต้องพึ่งพาเทคโนโลยีต่างชาติมาก
เพราะบริษัทขนาดเล็กไม่สามารถลงทุนพัฒนาและวิจัยด้วยตนเองได้
ซึ่งการร่วมมือกันเพื่อให้เป็นบริษัทที่ใหญ่ขึ้นนี้จะทำให้โอกาสการพัฒนาและวิจัยเทคโนโลยีใหม่ๆ
เป็นไปได้มากขึ้น

อย่างไรก็ตาม กลุ่มบริษัท เอ็ม เอฟ อี ซีฯ ยังคงรักษาจุดเด่นไว้
นั่นคือด้านการให้บริการและทีมงานที่มีความเชี่ยวชาญและประสบการณ์สูงในการให้บริการ
ทั้งในส่วนธุรกิจให้บริการคำปรึกษาและพัฒนางาน และธุรกิจพัฒนาและวางระบบ
จึงทำให้สามารถให้การบริการแก่ลูกค้าได้อย่างครบวงจร
และสามารถสร้างมูลค่าเพิ่มให้กับบริการของบริษัทได้อย่างต่อเนื่อง
รวมทั้งแข่งขันกับผู้ประกอบการรายอื่นได้เป็นอย่างดี

โดยเฉพาะในตลาด AEC
ซึ่งคาดการณ์ว่าบริษัทไอทีต่างชาติโดยเฉพาะภูมิภาคอาเซียนจะขยายเข้าสู่ไทยมากขึ้นในยุคการแข่งขันเสรี
(Liberalization) รวมถึงจีน และอินเดีย ซึ่งเป็นความท้าทาย
ทำให้บริษัทต้องเตรียมความพร้อมด้านขนาด เพื่อแข่งขันได้ในตลาดที่ใหญ่ขึ้นเป็น 10 เท่า ซึ่งบริษัทฯ
มีจุดได้เปรียบต่างชาติ ด้วยจุดเด่นการให้บริการที่ดีและมีความยืดหยุ่นสูง
มีประสบการณ์ความรู้ความเข้าใจในธุรกิจของลูกค้า
ด้วยความเป็นไทยในมาตรฐานการบริการเทียบเท่า หรือเหนือกว่าบริษัทข้ามชาติ

หนึ่งในแนวทางที่ MFEC GROUP ได้เตรียมพร้อมเพื่อรองรับการขับเคลื่อนธุรกิจอย่างมั่นคง
คือการสร้างวัฒนธรรมในองค์กร (Corporate Culture)
การดูแลและพัฒนาบุคลากรอย่างสม่ำเสมอ
โดยสะท้อนให้เห็นได้จากความแข็งแกร่งของทีมบุคลากรบริษัท
ซึ่งล้วนมีความสามารถและความรู้ในสายงานระดับสูง
และพร้อมให้บริการลูกค้าอย่างเต็มที่เข้ามาสนับสนุนการขยายตลาด
โดยเชื่อว่าการผนึกกำลังในครั้งนี้จะยิ่งทำให้บริษัทคนไทยมีศักยภาพมากขึ้นกว่าเดิม

โดยบริษัทฯ ยังคงดำเนินการปูพื้นฐานให้บุคลากร กลยุทธ์หลักๆ
คือการวางโครงสร้างพื้นฐานทางด้านอุตสาหกรรมในการผลิตคน
เพื่อรองรับการเติบโตและสนับสนุนธุรกิจให้มีความเข้มแข็งขึ้น ซึ่งบริษัทฯ
มีการร่วมมือกับมหาวิทยาลัยชั้นนำ 20 กว่าแห่งในการรับนักศึกษามาฝึกงาน เช่น
ที่มหาวิทยาลัยแม่ฟ้าหลวง และขอนแก่น รวมทั้งโครงการ Sales Trainee
เพื่อคัดเลือกพนักงานที่มีคุณสมบัติเหมาะสมด้านงานขายพร้อมกันจำนวนมาก นอกจากนี้
ยังใช้ความเข้มแข็งและความเป็นผู้นำของตลาดในประเทศในการผลิตสินค้าและบริการ โดย MFEC
GROUP
ได้วางเป้าหมายไว้อย่างชัดเจนต้องการปรับปรุงและพัฒนาโครงสร้างบุคลากรสามารถเติบโตได้อย่างยั่งยืน
เป็นผู้นำในการกระตุ้นให้เกิดการพัฒนาทรัพยากรบุคคลของประเทศไทย

การจัดหาผลิตภัณฑ์และบริการ

ธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศเป็นธุรกิจที่ต้องอาศัยประสบการณ์และความชำนาญเกี่ยวกับอุปกรณ์ฮาร์ดแวร์และการพัฒนาซอฟต์แวร์หรือโปรแกรมซึ่งจะสามารถเชื่อมและประสานงานอุปกรณ์ต่างๆ
ให้ทำงานร่วมกัน ความสามารถเชิงวิเคราะห์
ตลอดจนความเข้าใจในลักษณะการประกอบธุรกิจของลูกค้า
ซึ่งปัจจัยสำคัญที่กำหนดความสามารถในการให้บริการของบริษัทคือบุคลากร ดังนั้น
เพื่อให้สามารถจัดการทรัพยากรบุคคลที่มีอยู่ได้อย่างมีประสิทธิภาพ
กลุ่มบริษัทได้มีการจัดทำตารางแสดงความชำนาญส่วนบุคคล (Skill Table)
ซึ่งเป็นเครื่องมือสำคัญที่ช่วยให้ผู้บริหารสามารถพิจารณาจัดสรรบุคคลซึ่งมีความเชี่ยวชาญในแต่ละสาขาและในระดับความสามารถที่แตกต่างกัน
เพื่อรับผิดชอบงานในแต่ละงานได้ตรงตามลักษณะและความต้องการของงานนั้นๆ

ในด้านผลิตภัณฑ์หรือสินค้าสำหรับให้บริการ
การคัดเลือกและจัดหาผลิตภัณฑ์หรือสินค้าที่มีคุณภาพจากแหล่งที่เหมาะสมนั้น
บริษัทจะสั่งซื้อสินค้าส่วนใหญ่จากผู้ผลิตที่บริษัทได้รับการแต่งตั้งเป็นตัวแทนจำหน่าย
ซึ่งบริษัทมีความรู้ความเชี่ยวชาญในตัวอุปกรณ์และมีความมั่นใจในคุณภาพ
สำหรับสินค้าที่บริษัทยังไม่ได้รับการแต่งตั้งเป็นตัวแทนจำหน่าย
บริษัทจะสั่งซื้อจากผู้จัดจำหน่ายที่อยู่ในรายชื่อผู้จัดจำหน่ายสินค้าที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
(Approved Venders List) แล้วเท่านั้น

รายชื่อผู้ผลิตสินค้าหรือผู้ให้บริการที่เป็นคู้ค้าหลัก 10 อันดับแรกของบริษัทในปี 2554

  -----------------------------------------------------------------------
  ผู้ผลิต                            ประเภทผลิตภัณฑ์หรือบริการ
  ------------------------------- ---------------------------------------
  1. Advanced Information         ตัวแทนจำหน่ายระบบเครือข่ายยี่ห้อ Cisco
  Technology (Public) Co.,Ltd.    

  2. Cisco Systems International  ผู้ผลิตระบบเครือข่าย ยี่ห้อ Cisco
  BV.                             

  3. DELL CORPORATION (THAILAND)  ผู้ผลิตเครื่องคอมพิวเตอร์ อุปกรณ์ และ ซอฟแวร์ ยี่ห้อ
  CO., LTD.                       Dell

  4. HEWLETT-PACKARD (THAILAND)   ผู้ผลิตเครื่องคอมพิวเตอร์ อุปกรณ์ และ ซอฟแวร์ยี่ห้อ
  LTD.                            Hewlett-Packard

  5. Oracle Corporation           ผู้ผลิตเครื่องคอมพิวเตอร์ อุปกรณ์ และ ซอฟแวร์ ยี่ห้อ
  (THAILAND)Co.,Ltd.              Oracle

  6. The Value Systems Co.,Ltd.   ผู้แทนจำหน่ายคอมพิวเตอร์ อุปกรณ์ และซอฟแวร์
                                  หลายยี่ห้อ

  7. IBM Singapore Pte Ltd.       ผู้ผลิตและจำหน่ายซอฟแวร์ ยี่ห้อ IBM

  8. A-HOST Company Limited.      ผู้แทนจำหน่ายคอมพิวเตอร์ อุปกรณ์และซอฟแวร์ยี่ห้อ
                                  Oracle , IBM

  9. Stream I.T. Consulting Ltd.  ผู้แทนจำหน่ายคอมพิวเตอร์ อุปกรณ์และซอฟแวร์ยี่ห้อ
                                  Hitachi

  10. SIS Distribution(THAILAND)  ผู้แทนจำหน่ายคอมพิวเตอร์ อุปกรณ์ และซอฟแวร์
  Public Co.,Ltd.                 หลายยี่ห้อ
  -----------------------------------------------------------------------

ในปี 2552 – 2554 บริษัทไม่ได้พึ่งพิงผู้ผลิตสินค้าหรือผู้ให้บริการรายใด
เนื่องจากไม่มียอดจัดซื้อสินค้าหรือบริการจากผู้ผลิตสินค้าหรือผู้ให้บริการรายใดมากกว่าร้อยละ 17
ของยอดจัดซื้อรวม โดยบริษัทมียอดจัดซื้อสินค้าจากผู้ผลิตสินค้าหรือผู้ให้บริการที่เป็นคู่ค้าหลัก 10
อันดับแรกของบริษัทในปี 2553 และปี 2554 คิดเป็นสัดส่วนประมาณร้อยละ 52.16 และ 59.00
ของยอดจัดซื้อรวมตามลำดับ

ความสัมพันธ์ระหว่างบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก
เนื่องจากเป็นที่ทราบดีว่าการรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอันหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ความช่วยเหลือทางเทคนิค การให้ส่วนลดพิเศษในการสั่งซื้อ
การส่งมอบของทันตามกำหนดเวลา การช่วยเก็บรักษาสินค้าคงคลังที่ยังไม่ใช้งาน
การป้องกันภาวะขาดแคลนสินค้า เป็นต้น

บริษัทเป็นตัวแทนจำหน่ายอุปกรณ์ฮาร์ดแวร์ อุปกรณ์ซอฟต์แวร์ และอุปกรณ์เครือข่าย
ภายใต้สัญญาแต่งตั้งตัวแทนจำหน่าย ซึ่งโดยทั่วไปจะมีอายุประมาณ 1 – 2 ปี
อันเป็นลักษณะโดยปกติของสัญญาแต่งตั้งตัวแทนจำหน่ายในธุรกิจเทคโนโลยีสารสนเทศ

บริษัทเป็นผู้แทนจำหน่ายผลิตภัณฑ์ของ Sun Microsystems ในระดับ Enterprise
Distributor (ปัจจุบันควบรวมกิจการกับบริษัท Oracle) ซึ่งถือเป็นตัวแทนจำหน่ายระดับสูงสุด
โดยได้รับสิทธิในการจัดจำหน่ายสินค้าของ Sun Microsystems
ให้แก่ลูกค้าองค์กรขนาดใหญ่ได้อย่างเสรี โดยตัวแทนจำหน่ายของ Sun Microsystems
สามารถแบ่งออกเป็น 4 ระดับ ตามความสำคัญ คือ Enterprise Distributor, System
Integrator, Channel Development Provider และ Authorized Reseller
ในปัจจุบันมีผู้ประกอบการในประเทศเพียง 4 รายเท่านั้น
ที่ได้รับการแต่งตั้งเป็นตัวแทนจำหน่ายระดับ Enterprise Distributor

นอกจากนั้น บริษัทได้พัฒนาก้าวสู่การเป็นตัวแทนจำหน่ายระดับ Gold Certified Partner
ซึ่งเป็นระดับคู่ค้าที่สูงที่สุดของ Cisco ในปี 2549 และยังคงผลงานในการรักษาสถานภาพ
(Re-Certified) การเป็นตัวแทนจำหน่ายระดับ Gold Certified Partner ในปี 2554
ซึ่งช่วยให้บริษัทมีโอกาสในการขยายตลาดมากขึ้น และก้าวสู่ความเป็นผู้นำของตลาดผู้ให้บริการ
โดยตัวแทนจำหน่ายในแต่ละระดับจะได้รับสิทธิประโยชน์พิเศษทางการค้าที่แตกต่างและลดหลั่นกันไป
เช่น ส่วนลดราคาสินค้า และสิทธิในการขอรับเงินช่วยเหลือด้านการตลาด (Joint Marketing
Fund) ฯลฯ
ซึ่งการที่บริษัทได้รับการแต่งตั้งให้เป็นตัวแทนจำหน่ายในระดับดังกล่าวนี้จะมีส่วนช่วยเสริมสร้างภาพลักษณ์ให้กับบริษัท
รวมถึงการเพิ่มโอกาสและศักยภาพการแข่งขันทางด้านธุรกิจให้มีมากขึ้น ในปัจจุบันบริษัท เอ็ม เอฟ
อี ซี จำกัด (มหาชน) มีวิศวกรที่ผ่านการอบรมและได้รับการรับประกาศนียบัตรขั้นสูง CCIE
(Cisco Certified Inter Network Expert) เป็นจำนวนมากและเกินกว่าจำนวนที่ทาง
Cisco กำหนดไว้ รวมไปถึง CSE (Cisco Sales Expert), CCDP (Cisco Certified
Design Professional), CCNP (Cisco Certified Network Professional), CCIP
(Cisco Certified Internetwork Professional), CCSP (Cisco Certified
Security ), CCVP (Cisco Certified Voice Professional), CCDA (Cisco
Certified Design Associate tified Design Associate), CCNA (Cisco
Certified Network Associate) อีกทั้งยัง Specialize ทางด้าน Advanced Security,
Advanced Wireless LAN, Advanced Routing and Switching, Advanced Unified
Communications, Advanced Unified Computing Technology, Advanced Unified
Fabric Technology, Advanced Data Center Networking Infrastructure,
Advanced Data Center Storage Networking, ATP - Cisco Telepresence Video
Express, ATP - Data Center Unified Computing

นอกจากนี้แล้ว บริษัทยังเป็นผู้แทนจำหน่ายผลิตภัณฑ์ IBM Software ในกลุ่ม
ซึ่งเป็นเทคโนโลยีที่ใช้ในการบูรณาการข้อมูลโดยเฉพาะ (Information Management
Software) ได้แก่ Information Integration, Product WebSphere, IBM Data
Warehousing, Master Data Management และจัดเก็บข้อมูลสำหรับระบบคลังข้อมูล (Data
Warehouse) รวมทั้งผู้แทนจำหน่ายผลิตภัณฑ์ Symantec ในระดับ Platinum Partner ผลิตภัณฑ์
Microsoft ในระดับ Gold Certified Partner และผลิตภัณฑ์ Red Hat ในระดับ Advance
Business Partner แห่งเดียวในประเทศไทย รวมถึง Red Hat Certified Training
Partner (RHCTP) ซึ่งเป็นศูนย์อบรมและควบคุมการสอบที่ได้รับการแต่งตั้งจาก Red Hat
แห่งเดียวในประเทศไทยเช่นเดียวกัน

ทั้งนี้ที่ผ่านมาเอ็ม เอฟ อี ซีฯ เป็นพันธมิตร (Partner) กับ IBM ในลักษณะ 2 แบบคือ 1.) เป็น
1^(st) tier partner  สามารถซื้อขายผลิตภัณฑ์ได้โดยตรงได้กับทาง IBM
ซึ่งการซื้อขายโดยตรงนี้ MFEC มีสิทธิ์ขายได้เฉพาะผลิตภัณฑ์ Software กลุ่ม Information
Management เท่านั้น และจะต้องซื้อกับ IBM Singapore เพียงบริษัทเดียว 2.) เป็น 2^(nd)
tier partner ต้องซื้อผ่านตัวแทนจำหน่ายเท่านั้น มีทั้ง Hardware และ Software
ซึ่งปัจจุบันเอ็ม เอฟ อี ซีฯ ได้ยกเลิกการเป็น 1^(st) tier partner ตั้งแต่ 1 เมษายน 2554
เป็นต้นมา

มูลค่าและสัดส่วนการซื้อผลิตภัณฑ์หรือสินค้าจากแหล่งที่มาในประเทศและต่างประเทศของบริษัทในระยะ
2 ปีที่ผ่านมา และสำหรับปี 2554 เป็นดังนี้

+---------------------------+------+------+------+------+------+------+
| 3.  แหล่งที่มา               | ปี    |      | ปี    |      | ปี    |      |
|                           | 2552 |      | 2553 |      | 2554 |      |
+---------------------------+------+------+------+------+------+------+
|                           | ล้า   | ร    | ล้า   | ร    | ล้า   | ร    |
|                           | นบาท | ้อยละ | นบาท | ้อยละ | นบาท | ้อยละ |
+---------------------------+------+------+------+------+------+------+
| 4.  ในประเทศ              | 34   | 3    | 78   | 5    | 2,90 | 8    |
|                           | 4.80 | 9.22 | 0.44 | 3.65 | 4.78 | 2.68 |
+---------------------------+------+------+------+------+------+------+
| ต่างประเทศ                 | 53   | 6    | 67   | 4    | 60   | 1    |
|                           | 4.34 | 0.78 | 4.26 | 6.35 | 8.58 | 7.32 |
+---------------------------+------+------+------+------+------+------+

หมายเหตุ ข้อมูลปี 2552 และปี 2553 เป็นข้อมูลเฉพาะบริษัทใหญ่

ข้อมูลปี 2554 เป็นข้อมูลของบริษัทและบริษัทย่อย

ทั้งนี้ความสัมพันธ์ระหว่างบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก
เนื่องจากเป็นที่ทราบดีว่าการรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอันหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ความช่วยเหลือทางเทคนิค การให้ส่วนลดพิเศษในการสั่งซื้อ
การส่งมอบของทันตามกำหนดเวลา การช่วยเก็บรักษาสินค้าคงคลังที่ยังไม่ใช้งาน
การป้องกันภาวะขาดแคลนสินค้า เป็นต้น

งานที่ยังไม่ได้ส่งมอบ

+----------+--------------------+----------+-------+--------+--------+
| ชื่อลูกค้า   | ลักษณะโครงการ       | ระ       | มูลค่า  | ณ 31   |        |
|          |                    | ยะเวลาขอ | โครงก | ธันวาคม |        |
|          |                    | งโครงการ | าร(ล้า | 2554   |        |
|          |                    |          | นบาท) |        |        |
+----------+--------------------+----------+-------+--------+--------+
|          |                    |          |       | สัดส่ว   | มูลค    |
|          |                    |          |       | นงานที่แ | ่าคงค้าง |
|          |                    |          |       | ล้วเสร็จ |        |
|          |                    |          |       |        | (ล     |
|          |                    |          |       | (      | ้านบาท) |
|          |                    |          |       | ร้อยละ) |        |
+----------+--------------------+----------+-------+--------+--------+
| บริษัท กสท | จัดทำระ             | 30 ธ.ค   | 686   | 75%    | 169    |
| โ        | บบสนับสนุนการปฏิบัติการ | 2553-    |       |        |        |
| ทรคมนาคม | (operation Support | 2555     |       |        |        |
| จำกัด     | System : OSS) และ  |          |       |        |        |
| (มหาชน)  | Network Capacity   |          |       |        |        |
|          | Expansion          |          |       |        |        |
+----------+--------------------+----------+-------+--------+--------+
| ธนาคา    | จัดหาอุปกรณ์ ซอฟแวร์   | 2        | 406   | 61%    | 157    |
| รกสิกรไทย | และงานบริการ        | ธ        |       |        |        |
| (KBANK)  | และจัดหาVirtualized | .ค.2553- |       |        |        |
|          | IT Infrastructure  | 2557     |       |        |        |
|          | (Test) Phase       |          |       |        |        |
|          | 1,Phase 2 และ      |          |       |        |        |
|          | จัดทำงานระบบ KBANK  |          |       |        |        |
|          | Retail Single      |          |       |        |        |
|          | Sign-On            |          |       |        |        |
+----------+--------------------+----------+-------+--------+--------+
| PTT      | การให้บริการงานบ     | ก        | 197   | 24%    | 149    |
|          | ริหารจัดการระบบสื่อสาร | .ย.2551- |       |        |        |
|          | (Managed Service), | มี.ค.2558 |       |        |        |
|          | งาน Renovate Phase |          |       |        |        |
|          | IV, PTT: Renovate  |          |       |        |        |
|          | Phase III:Rack,    |          |       |        |        |
|          | UC@Wangnoi,        |          |       |        |        |
|          | งานจัดซื้อและ         |          |       |        |        |
|          | ติดตั้งเครื่องกำเนิดไฟฟ้า |          |       |        |        |
|          | ขนาด 1,250 KVA     |          |       |        |        |
|          | อาคารสำนักงานใหญ่    |          |       |        |        |
|          | ปตท.               |          |       |        |        |
|          | และงานระบบสาย      |          |       |        |        |
|          | สัญญาณและงานกายภาพ, |          |       |        |        |
|          | งาน Additional     |          |       |        |        |
|          | Network EnCo,      |          |       |        |        |
|          | Investment         |          |       |        |        |
|          | Summarization, PTT |          |       |        |        |
|          | ICT BSM Service,   |          |       |        |        |
|          | PTT: Renovate      |          |       |        |        |
|          | Phase III,         |          |       |        |        |
|          | PTTEP@EnCo         |          |       |        |        |
|          | Building B:        |          |       |        |        |
|          | Network, PTT: WiFi |          |       |        |        |
|          | @ Wangnoi Phase    |          |       |        |        |
|          | II, ANSYS ,        |          |       |        |        |
|          | TrendMicro         |          |       |        |        |
|          | License, Revovate  |          |       |        |        |
|          | Phase III : UTP    |          |       |        |        |
|          | CAT6, งาน MA       |          |       |        |        |
|          | McAfee Antivirus   |          |       |        |        |
+----------+--------------------+----------+-------+--------+--------+
| ธนา      | ระบบเครื่อ           | 1 ต.ค.   | 160   | 17%    | 133    |
| คารออมสิน | งคอมพิวเตอร์แม่ข่ายเสม | 2552 -   |       |        |        |
| (GSB)    | ือนและระบบสำรองข้อมูล | 2559     |       |        |        |
|          | และระบบ Internet   |          |       |        |        |
|          | Banking            |          |       |        |        |
|          | รวมทั้งงานบริก        |          |       |        |        |
|          | ารบำรุงรักษาระบบเครือ |          |       |        |        |
|          | ข่ายสื่อสารและระบบรักษ |          |       |        |        |
|          | าความปลอดภัยของระบบ |          |       |        |        |
|          | Internet Banking , |          |       |        |        |
|          | Project : Sun      |          |       |        |        |
|          | Hardware,          |          |       |        |        |
|          | จ้างบำรุงรักษา        |          |       |        |        |
|          | Hardware           |          |       |        |        |
|          | ระบบเค             |          |       |        |        |
|          | รือข่ายศูนย์คอมพิวเตอร์, |          |       |        |        |
|          | จ                  |          |       |        |        |
|          | ้างทำการบำรุงรัการะบบ |          |       |        |        |
|          | Internet/Extranet  |          |       |        |        |
|          | Security Zone      |          |       |        |        |
+----------+--------------------+----------+-------+--------+--------+
| กร       | ระบบอุปกรณ์คอม       | 22       | 117   | 0%     | 117    |
| มทางหลวง | พิวเตอร์สำหรับโครงการ | ธ        |       |        |        |
| (DOH)    | Motorway           | .ค.2553- |       |        |        |
|          |                    | 2555     |       |        |        |
+----------+--------------------+----------+-------+--------+--------+
| MIMO     | งานบำรุงรักษาเครื่อง   | ม.ค.     | 249   | 58%    | 106    |
| Tech     | SUN, MA Oracle     | 2        |       |        |        |
| Co.,Ltd  | Fusion Annual      | 554-2555 |       |        |        |
|          | Report Renewal, ซื้อ |          |       |        |        |
|          | F5 Big IP6900, ซื้อ  |          |       |        |        |
|          | Sun T3-2 : 16 Core |          |       |        |        |
|          | 1.65 GHz, 256 GB   |          |       |        |        |
|          | Memory, MA         |          |       |        |        |
|          | Security, ซื้อ Cisco |          |       |        |        |
|          | 4507R for BOS OOB  |          |       |        |        |
|          | , GigaVUE-2404,    |          |       |        |        |
|          | Cisco 6509E, MA    |          |       |        |        |
|          | BMC Term License   |          |       |        |        |
|          | Control-M          |          |       |        |        |
|          | Products, ArcSight |          |       |        |        |
|          | Log Sysem +        |          |       |        |        |
|          | Implement &        |          |       |        |        |
|          | Training + Cabling |          |       |        |        |
|          | & Accessories, MA  |          |       |        |        |
|          | MYSQL Monitoring   |          |       |        |        |
+----------+--------------------+----------+-------+--------+--------+
| ชื่อลูกค้า   | ลักษณะโครงการ       | ระ       | มูลค่า  | ณ 31   |        |
|          |                    | ยะเวลาขอ | โครงก | ธันวาคม |        |
|          |                    | งโครงการ | าร(ล้า | 2554   |        |
|          |                    |          | นบาท) |        |        |
+----------+--------------------+----------+-------+--------+--------+
|          |                    |          |       | สัดส่ว   | มูลค    |
|          |                    |          |       | นงานที่แ | ่าคงค้าง |
|          |                    |          |       | ล้วเสร็จ |        |
|          |                    |          |       |        | (ล     |
|          |                    |          |       | (      | ้านบาท) |
|          |                    |          |       | ร้อยละ) |        |
+----------+--------------------+----------+-------+--------+--------+
| บริษัท     | GSB-Network and    | ม.ค.     | 249   | 58%    | 106    |
| แอ็ดวานซ์อ | Security           | 2        |       |        |        |
| ินฟอร์เมชั่น | Enhancement และ    | 554-2555 |       |        |        |
| เทคโนโลยี | งานติดตั้งระบบ        |          |       |        |        |
| จำกัด     | Network Wiring     |          |       |        |        |
| (มหาชน)  | Building D         |          |       |        |        |
+----------+--------------------+----------+-------+--------+--------+
| ธนาคารกร | ระบบ One Krungsri  | พ        | 85    | 0%     | 85     |
| ุงศรีอยุธยา | ECM, MA Symantec   | .ย.2554- |       |        |        |
| จำกัด     | Antivirus,         | พ.ย.2555 |       |        |        |
| (มหาชน)  | Professional       |          |       |        |        |
|          | Services Rate      |          |       |        |        |
|          | Man-Day Incentive  |          |       |        |        |
|          | Program            |          |       |        |        |
+----------+--------------------+----------+-------+--------+--------+
| สำนักงานป | เช่าและใช้ระบบเค     | 27 ธ.ค   | 174   | 64%    | 62     |
| ระกันสังคม | รือข่ายเชื่อมโยงข้อมูลเพ | 2553 -   |       |        |        |
|          | ื่อบริการงานประกันสังคม | 2557     |       |        |        |
+----------+--------------------+----------+-------+--------+--------+
| กรุงไท    | DB2&Infosphere     | ก.       | 128   | 56%    | 56     |
| ยคอมพิวเต | wharehouse         | พ.2554 - |       |        |        |
| อร์เซอร์วิส | Enterprise capped  | ต.ค.     |       |        |        |
|          | license + MA 3 ปี,  | 2557     |       |        |        |
|          | CA-AutoSys         |          |       |        |        |
|          | Consolidated       |          |       |        |        |
|          | Maintenance 2011,  |          |       |        |        |
|          | Contralized        |          |       |        |        |
|          | NetBackup Phase 3, |          |       |        |        |
|          | จ้างพัฒนาและติดตั้งระบบ |          |       |        |        |
|          | CEM                |          |       |        |        |
|          | กำกับรวมกลุ่มและ      |          |       |        |        |
|          | เพิ่มเสถึยรภาพของระบบ |          |       |        |        |
|          | MDM                |          |       |        |        |
|          | (High-Availability |          |       |        |        |
|          | ESB)-KCS           |          |       |        |        |
+----------+--------------------+----------+-------+--------+--------+
| โครงก    |                    | ม.ค.     | 974   | 64%    | 346    |
| ารที่มีมูลค่า |                    | 2553 -   |       |        |        |
| 10-55    |                    | ธ.ค.     |       |        |        |
| ล้านบาท   |                    | 2555     |       |        |        |
| จำนวน 17 |                    |          |       |        |        |
| โครงการ  |                    |          |       |        |        |
+----------+--------------------+----------+-------+--------+--------+
| โค       |                    | ม.ค.     | 722   | 64%    | 261    |
| รงการที่มีม |                    | 2553 -   |       |        |        |
| ูลค่าต่ำกว่า |                    | ธ.ค.     |       |        |        |
| 10       |                    | 2555     |       |        |        |
| ล้านบาท   |                    |          |       |        |        |
| จำนวน    |                    |          |       |        |        |
| 191      |                    |          |       |        |        |
| โครงการ  |                    |          |       |        |        |
+----------+--------------------+----------+-------+--------+--------+
|          |                    |          | รวม   |        | 1,736  |
+----------+--------------------+----------+-------+--------+--------+

ณ วันที่ 31 ธันวาคม 2554 บริษัทมีมูลค่างานที่ยังไม่ได้ส่งมอบทั้งสิ้น 1,736 ล้านบาท
คิดเป็นจำนวน 219 โครงการ
โดยเป็นงานในส่วนของธุรกิจให้คำปรึกษาและพัฒนางานด้านเทคโนโลยีสารสนเทศ
ธุรกิจพัฒนาและวางระบบและธุรกิจบริการบำรุงรักษา จำนวนโครงการที่มีมูลค่าต่ำกว่า 10
ล้านบาทมีจำนวน 191 โครงการ

4.5 ผลกระทบต่อสิ่งแวดล้อม

-ไม่มี-

[1] สรุปภาวะเศรษฐกิจอุตสาหกรรมปี2554 และแนวโน้มปี 2555
:สำนักงานเศรษฐกิจอุตสาหกรรม กระทรวงอุตสาหกรรม

[2] ICT Market 2010&Outlook 2011

[3]
 The IT Industry Competitiveness Index 2011 [online] Available: http://globalindex11.bsa.org/country-table/

[4]
 "ไอดีซี" สแกนตลาดไอทีไทย พีซีสำลักน้ำแท็บเลต-สมาร์ทโฟนรุ่ง